Blasfemia - SABELIZTUN1\nBERRIA egunkariak argitaratu zuen nire artikulua 2015-01-13an, eta pare bat iruzkin jaso zuen, eta baita nire erantzuna ere. Hona hemen:\nJakes Lafitte: “Ados nago artikulu horretan esandakoarekin. Joan den igandean blasfemak eragiten ahal zituen arriskueri buruzko artikulu bat igorri nuen Andoaingo BERRIAra. Frantzia bezalako estatu laiko batean blasfema legeak zigortzen ez duen arren, kontutan hartu behar da pertsona sinhesdun batzuren gogoa min dezakeela, eta min horrek izugarrezko fanatismoa ondoriozta dezakeela. Hau da joan den astelehenan gertatu zena zoritxarrez. Laikotasunaren alde nago, bainan laikotasunaren gehiegkeriak, hau baita integrismo laikoa, laikotasuna hil dezake. Laikotasunak ez badu ikusi nahi erlijioari egindako irainak kaltegarriak direla, bere bukaera prestatzen ari delakoan nago. Bakarrik Alsazian eta Mosela departamentuan legez zigor daiteke blasfema, bereziki liskarak eragiten dituenenan. Orduan zergaitik ez hedatu lege hori hexagonia guztira? Izparringi asko legez zigortuak izan dira, marrazki arrasiztak, edo antisemitak egin zituztelako; fededunak iraintzen edo mintzen dituzten marrazkiak edo artikuluak lege berdinak ez ote lituzke zigortzen ahal?”.\nEmilio Lopez Adan, Beltza: “Ez dut teologia musulmanoa ezagutzen, baina kasuistika katolikoan behintzat « blasfemia » ez dira soilik jaungoikoaren aurka hitz gogorrak (mekaguen, e.a.). Blasfemia da jainkoaren esentzia ukatzea (“jainkoa ez da justu edo zuzena”) edo jainkotasunari ez dagokion zerbait erantsi (“jainkoa injustua da eta gainera faszista”), aipatu gabe “blasfemia heretiko” guztiak (zeruari tu egitea, gurutzeak kozinatzea, ama birgina edo mahometen karikaturak, e.a.). Monoteisten kasuan, beldur naiz, “zure jainkoa ez da jainko” esatea blasfemia da ere, non egiazko jainko bakarrari (gureari) ukatzen baitzaio bere esentzia nagusia, jainkotasuna. Eta horrek balio du kasu guztietan; horregatik idatzi zuen Voltairek “gurean blasfemia dena auzo etxean pietatea dateke”. Guztien blasfemiak debekatzeko, hasteko meza debekatu beharko zen, han egunero errepikatzen baita jainko bat eta bakarra (gurea) badela, besteen kaltetan. Eta “Allah jainko bakarra!”, dudarik gabe, blasfemoa liteke besteentzat: beraz, meskitak ere lurrera. Hots, erligioei eta jendeari bakea emateko, hobe dela oraingo legeari (bada) atxikitzea; sinestunen aurkako irainak zigortzea (irainak direnean, zentzu estu, penal eta unibertsalean), jaungoikotasunaren nagusitzari men egin gabe. Beste irtenbide bat bada. Finean, guk ateoek ukatzen dugu jainkoa (oro har) eta sinestunek ukatzen dute munduan diren jainkoetatik %99 (besteak…)! Sinestunen aldetik urrats bat gehiago, eta orduan bai bakea.(Azken esaldia, dudarik gabe, blasfemia da)”.\nModu honetan erantzun nien: “Eskertzekoak dira iritzi artikulu bati egiten zaizkion zentzuzko iruzkinak (ez ohikoak, gurean). Milesker, beraz, Jakes eta Emilio. Baina pentsa genezake “blasfemia” dela gaia? Ez behintzat nire irudian. Artikuluaren lehen hitza da, eta nahita jarria, probokazio gisa; funtzionatu du. Lehen paragrafoaren gaia “sakratuaren kontsiderazioa” da. Emiliok ateoen zentzuzko irizpideetan barneratzen da. Kontua da nik zalantzan jartzen dudala gure –nirea ere– delako “ateismo” hori. Adin bat daukagunon historian, munduko herri katolikoenean bizitzetik, lekurik ateoenera pasa ginen, di-da batean… Zer gertatu zen gure sakratuaren kontsiderazioarekin? ETA izan zen urte haietako gure “gertakizuna”; nola ulertu bere eta gurehistoria parametro erlijioso eta sektarioetaz landa? Emilioren azken liburua (“ETAren estrategia armatuaren historiaz” Maiatz, 2012) erlijioetan baino erabiltzen ez diren irizpideez josia da (hitz batzuk tabu dira, besteekin, kontuz… profanazioaren eta blasfemiaren erreparoa, bistakoa; eta hau ez da salbuespena, araua baizik, gure inguruan, “barrutik” edo ingurutik egiten ditugun gogoetetan).\n“Afektu mingarriak erakusten duena da libidoa dagoela jokoan. Sakratua ez bada erreala, beregan kondentsatzen den gozamena [jouissance], bai. Sakratuak estasiak eta gorrotoak mobilizatzen ditu. Hil eta erailtzen da berarengatik. Tradizioaren doktrinak ez ziren gezurtatuak izan, dio Leo Strauss-ek, barreak egotziak baizik” dio Jacques-Alain Miller psikoanalistak egunotan eta gai honi buruz Le Point-en argitaratu artikulu batean… Ezin gai hau errazkeri injeniosoekin gainditutzat eman.\n‘Besteen’ kontuaz egiten dugunak arduratzen nau gehien, halere (horregatik artikuluaren azken paragrafoa). Nahikoa da paperezko BERRIAn nirearen ondoan Idurre Eskisabelek idatzitakoa irakurtzea (“Nekea”) zertaz ari naizen antzemateko. Bilboko manifestazioan parte hartu nuen larunbatean; ez nuen Pariseko sarraskiaz aipamenik entzun… Zer dela eta gaude horren urruti? Ezagutzen dut erantzuna: “horiek ‘besteen’ gerrak dira. Nahikoa dugu guk geureekin”. Ezin dut onartu. Itsu gabiltza horrela eta, besteak beste, PPk patxada onean markatutako gidoiari arnas-estuka erantzun ezinean”.\nLafittek goian aipatzen duen bere artikulua urtarrilaren 25ean argitaratu zuen BERRIAk, Lola Roldan “Laikotasunaren aldeko taldea”renarekin batera. Hona artikulu osoa (ez dago sarean): “Larousse-aren arabera, ‘Eliza irakaskuntza eta erakunde politikoetatik baztertzen duen sistema da laikotasuna’. Dakusagunez, Erlijioaren ordez Eliza jartzen dute, ez beste erlijio baten eraikina. Frantziako laikotasuna ezarri zelarik, 1789ko iraultzan eta 1905ean alegia, Erromako Eliza Katolikoaren monopolioaren kontra izan zen bereziki. Salbuespen bat hala ere Alsazia eta Moselan; Eliza eta Estatua ez banantzea baldintza bat izan zen alsaziarrak Frantziara itzuli zitezen, eta Frantziako jakobinismoak arrazoi estrategikoengatik hori onartu zuen.\nHasieraik banatzen dira Islama eta Kristautasuna: Kristautasuna estatu boteretsua eta egituratuta zegoen Erromako Inperioaren bazterrean sortua zen; Islama, aldiz, leinu etsaietan banandurik bizi ziren arabiar artean. Kristautasunak ez zuen estatu-egiturarik sortu, baizik eta zegoena bereganatu zuen; Islamak, aldiz, fede berri batez gainera, sistema soziopolitiko bat eman zion arabiarrei. Horregatik laikotasuna errazagoa da herri kristauetan, herri arabiar musulmanetan baino.\nLaikotasuna ezarririk, ika-mika nagusiak Eliza katolikoaren eta Estatuaren artean gertatu ziren, musulmanak kolonialismoaren menpean zeudelarik. Frantziar arruntak islamari edo kultur arabiarrari buruz egindako olgak ez ziren arrazistatzat joak, eta joan den mendeko gerletara musulmanak iharduki gabe joan zitezen, meskitak eraikitzea onartzen zuten agintariek.\nHerri arabiar musulmanen birjabetasunarekin batera, islamaren baloreen berreskuratzea gertatu zen, baita integrismoa ere, zoritxarrez, eta Islamak laikotasuna ezagutzen ez duenez gero, talka egiten du Frantziako lege laikoekin.\nLehenik Islama eta Islamismoa bereizi behar direla esan behar dugu, Islama erlijioa dela, eta islamismoa islamaren interpretazio erradikalago bat.\n1905etik bihundu egin dira Frantzian Eliza eta Estatuaren arteko kalapitak. Eskola laikoetan erlijiozko klaseak ematen dira libreki, eskatzen dutenentzat, eta Elizak hala manatzen zuelarik, ostiraletan denentzako arraina zerbitzatzen zen eskoletako jantegietan; musulmanentzat eta juduentzat txerrikiaren ordez beste okela bat ematen zen; baina hala! haragiaren arazorik ez zegoen. Leku guztietan, apezek, fraideek eta serorek euren kongregazioen jantziak zeramatzaten soinean arazorik gabe. Estatu eta Elizako eskolen artean adostasunezko itunak egin ziren.\nMusulmanekiko arazoak gertatu ziren 1990. tutean, neska musulmanei buruko zapiaz jantzita eskoletara joatea debekatu zitzaielarik. Zoritxarrez, eskuin muturrekoek iradoki zutena pixkanaka lege bat bihurtu da, eta beste erlijioeiez dagokielarik, estigmatizatuak sentitzen dira Frantziako musulmanak. Muturreko islamistek ekimen batzuk egitera eraman ditzake, zalantzarik gabe, lege berri horiek. Benetako laikotasunaren arabera, Estatuak erlijioaren gauzetan ez sartzea derrigortu beharko luke, pertsonaren bizia eta duintasuna errespetatzen duten heinean zalantzarik gabe. Estatu laiko batean, Estatuko legeak erlijioarenak baino indar gehiago ukan behar du.\nNola erlijioaren integrismoa ekidin behar, hala laikoa baztertu behar dugu Laikotasun gehiegik Frantziako Estatuan laikotasuna hil lezake. Laikotasunaren izenean, igandeetan lan egin beharko genuke, santuen izena dakarten herri eta kale guztiak berrizendatu beharko genituzke… eta halako abar luze bat. Baina horrelako gizarte batek etorkizunik ez lukeelakoan nago, gizaldiaren aberastasuna eta aniztasuna ez baititu aintzakotzat hartzen”.\nBeste baterako utzi behar honek guztiak eragiten dizkidan gogoetak.


Pipaongo paisaia elurtuak "Historias a Bocados" saioan abenduaren 26an\nPipaongo paisaia elurtuak, gaur arratsaldean, "Historias a Bocados" saioan\nMaite Alonsok, Isabel Martinez de Guereñuk eta Ibai Otaduik herria erakutsiko diote Joseba Arguiñanori.\nPipaongo bizilagunak. Irudia: EITB MEDIA\n"Historias a Bocados" saioak Pipaon herritik egingo du osteratxoa gaur. Arabako Lagran udalerriko kontzejua da, basoz inguratutako haran batean, Toloño mendilerroaren iparraldeko isurialdean.\nMaite Alonsok 76 urte ditu eta oso enkargu berezia du egiteko, Joseba Arguiñanori Usatxi etnografia museoa erakustea alegia. Maiteren arreba, Pilar Alonso, etnografoa eta historialaria da, eta duela 28 urte museoaren sorrera bultzatu zuen. Ondoren, Maitek eta Josebak Gabonetako errezeta prestatuko dute, itsas kabra puddinga.\nMaite Alonso Joseba Arguiñanorekin\nBestalde, Joseba Arguiñanok Isabel Martinez de Guereñu ezagutuko du herriko garbitokian. Antzinako garaietan emakumeek nola garbitzen zuten erakutsiko dio Isabelek. Ondoren, bere etxeko sukaldean, Eguberriko postre tipikoa egingo dute: azukre-erremolatxaz egindako hormigoak.\nIbai Otaduik 35 urte ditu eta Pipaongo gizarte zentroaren arduraduna da. Tabernako sukaldean oilagor platera prestatuko du, herriko ehiztari tradizioa omentzeko. Azkenik, paisaia elurtu ikusgarri baten erdian dagoen ehiza-postu batera joango dira biak.


ONDARROA - Beikozini\nNahi duzu ohitura uztea, masifikatutako leku turistikoetatik ihes egitea, familiaren jarduera egitea edo zure lagun-taldearekin jakituria lokalaz gozatzea, euskal marinel-kultura eta bere istorioa ezagutzea, leku sinestezinak bisitatzea eta naturarekin konektatu ahal izatea?\nHemen dituzu KOASTA taldeak,proposatuko dizkizun jarduera-piloa eta esperientzia bakarrak\nERRESERBAK 601 632 832\nMENDI URDIN ETA ITSASO BERDEAREN ARTEAN (Kirmen Uribe)\nZer ikusi daiteke?\nLekurik xarmangarriena Alde Zaharra da, leku berezia. Hiru kale nagusi ditu: Goiko kale, Ipar kale eta Kale Handi, Erdi Arokoak direla argi ikusten da, kale estuak eta aldapatsuak baitira. Portu Zaharra ere ikustekoa da, antzina itsas ontziak lotzen zituzten lekua. Eta da alde batera utzi Egidazu Kaia portua, arrainak jasaten duen prozesu guztia ikusi dezake bertan bisitariak.\nOndarroak ibilbide interesgarriak eskaintzen ditu.\nHorren adibide dira ibilbide hauek:\nEzkerretara eginez gero, Erribera kalean sartuko gara, kostaldeko kale tipikoa berau. Metro eskas batzuk egin eta Zubi Barrira helduko gara, baina ez duhu igaroko, hau da, aurrerantz egingo dugu, eta San Ignazio kalean sartuko gara. Eskumako losatik metro batzuk egin eta eskailera estu eta aldapatsu batzuetatik igoko gara Likona dorrera ezkerratara aurkituz. Eskilara horiek igonda Kaleandin egongo gara.\nLikona dorrea ikusita, Kaleanditik jarraituko dugu, hau da atzerantz egingo dugu eraikin txiki eta tipikoen artetik. Halaxe helduko gara, aldapatxo labur bat igaro ondoren, Andra Mariaren elizara eta Udaletxe zaharrera, biak ere XIX. mendeko ondarrutar tenor ospetsuaren izena daraman Pedro Mari Unanue plazatxoan. Udaletxe zaharra elizari atxikitako eraikina da, eta fatxada toskanarrak inguruko beste eraikinetatik bereizten du. Andra Mariaren eliza gotikoa da; amaitu gabe egon arren kanpoko aldea Bizkaiko tenpluetatik dekoratuena da. Hormak loren eta animalien irudiz apainduak ditu. Gargolak ere animalia eta gizaki-itxurakoak dira. Pinakuluetan ere irudi bereziak daude.\nPedro Mari Unanue plazatxoan eskumara eginda korretan sartuko gara. Korreta eliza inguratzen duen antzinako pasealekua da. Bista politak daude bertatik (Artibai ibaia, kirol-portua, Zubi Zaharra, Kofradia Zaharra, Zubi Barria…). Kantoipe kalera ematen duen aldera heltzean, gora begiratuz gero, bat egingo dugu Kortxeleko Mamuekin. Hauek flandestar-borgoniar estiloan egindako hamabi irudi eder dira. Erdi Aroko gizarte-klase desberdinak irudikatzen dituzte. Hantxe daude, ezkerretik eskumara, erregea, xirularia, arrabitaria, bi erromes, bi soldadu, indudea, erregina, monjea, morroia eta zalduna.Gainera, herriko ipuin baten arabera, Leokadi izeneko neskatxa bihurri bat, garai bateko sinesmenei desafio eginez, korretari hiru buelta ematen ahalegindu zem abemarietakoa jo ostean. Bi buelta eman zituen baina hirugarrena bukatu baino lehen harri bihurtu zen. Egun kortxeleko mamuen artean omen dago. Korretaren azken zatianherriko frontoi estali gabe eta bitxia ikusiko dugu.\nKorretari buelta osoa eman ondoren ni aukera ditugu, beherantz edo gorantz egitea. Beherantz egiten badugu berehala ezkerreko aldean Iparkalearekin bat egingo dugu. Hori ere kale tipikoa da; garai batean ospetsuak izan ziren bertan zeuden sagardotegiak. Iparkalean sartu ez eta beherantz jarraitzen badugu, Alamedara helduko gara. Hortik Itsasaurre kaletik porturantz jo dezakegu edo, bi zubietatik edozein igarota, Arrigorri eta Saturraran hondartzetarantz.\nGorantz egitea erabakiz gero beste kale tipiko batean sartuko gara, Txomin Agirre edo Goiko Kalean. Kale horren amaieran dauden etxebizitzetan jaio zen Txomin Agirre euskal idazlea. Aldapa handiari jarraituz gero Antiguako Santutegira ailegatuko gara. Santutegi horretan ondarrutarren eta batez ere arrantzaleen zaindari den Antiguako Ama Birjina dago, XV. mendean egurrean landutako bidea. Santutegi hori izan zen herriko lehenengo eliza, eta bertako kanpai hotsek buruko gaixoak osatzen ei zituzten. Orobat, leku hori ipuin zahar askoren habia da. Baselizaren eta Antigua baserriaren ondoan jarri eta lasaitasuna da nagusi; paisaia ere izugarria da: Saturrarango haitzak, hondartzak eta Gipuzkoako kosta guztia, hau da, Kantauri itsasoa aurrez-aurre. Larunbatero meza egoten da eguerdiko hamabietan, eta gazte asko ezkontzen da bertan. Bederatziurrena egiten da, abuztuaren 15ean ospatzen den Andra Mariaren egunaren aurretik. Ospakizun egunetan erritmo bereziko kanpai-hotsa entzuten da herritik.\nAntiguako baselizatik abiatzen da Asterrika auzorako bidea; Asterrikatik aurrera eginez gero, Mendexaherriraino heldu gaitezke, ordu biko ibilaldi erraz bezain polita egin ondoren ezkerretara mendiak eta eskumatara itsasoa ikusiz.\nZubiak eta hondartzak\nAita Eternoaren eta Pietatearen Aitaren kaperatik kirol-porturantz egin eta Arraun Elkartea atzean utzita Artibai ibaiaren norabide berean doan pasealekuan sartuko gara. Zubi Zharra atzean ikusiko dugu eta ezkerretara, hasieran, Nasa kalea eta Andra Mariaren eliza. Apur bat aurrera eginda, ezkerretik begiratuta beti, Kantoipe eta Kofradiako etxeak ikusiko ditugu; azken horiek uraren gainean, Atibai ibaiari lekua kendu nahian.\nBerehala eskailera batzuk dituen zubitxo berdea ikusiko dugu: Plaiko Zubia edo zubi birakaria. Alamedara garamatzan zubi hori 1927an egin zen, hain zuzen, herritik Arrigorri hondartzara joan ahal izateko. Garai hartan portua Zubi Zahar inguruan zegoenez zubi birakaria egin zuten, txalupek ibaian gora egin zezaten.\nPasealekuan aurrera eginez arku ikusgarridun zubia ikusiko dugu aurrez aurre: Isasaurre zubia. Santiago Calatrava arkitekto ospetsuak Euskadin egin zuen lehen lan hau 1994an inauguratu zen eta modernitatearen ikur, zubi horrek zuen-zuzenean garamatza gaur egungo portura edo Isasaurre kalera.\nHala ere, Calatrava zubia igaro beharrean aurrerantz egiten badugu, Arrigorri hondartzara helduko gara. Taberna eta jatetxea topatuko dugu lehenengo. Bada, 1927an jasotako eraikin hori itsasoko uraren bainuetxea izan zen.\nAurrerantz eginez, Plaiko morruan edo Kofradiako morruan sartuko gara. Baina eskumarantz egin eta garai bateko bainuetxea eta Arrigorri hondartza atzea uzten baditugu Arbide pasealekuan sartuko gara. Minutu gutxi batzuetan Saturraran hondartzara eramango gaituen pasealekua da Arbide. Zabal-zabalik itsasora begira badia politaz eta Saturrarango haitzez gozatzeko aukera izango dugu. Istoria zahar baten arabera, Satur eta Aran gazteen arteko maitasunaren gotorleku dira haitzok; izan ere, Arbide pasealekuaren gainaldean dagoen Akilla menditik bi gazte horien aurpegiak ikusten omen dira, bakoitza haitz baten gainean. Istorioak dioenez, Satur arrantzatzera irten eta galarrena batek eraman zuenez, Aranek hamaika negar egin ondoren itsasoari arren egin zion bera ere Saturrekin eraman zezan. Itsasoak, olatu batez, behin betiko eraman zuen Aran. Kataklismoa egon eta haitzak mugitu ei ziren. Eguna argitu zenean haitzetan Satur eta Aranen aurpegiak ikus zitezkeen. Mendebaldeko mendietatik itsasoari begira\nAlamedatik irten eta Plaiko zubia igaro ostean, Arrigorri hondartzara heldu baino lehenago dauden eskailerak igoko ditugu. Horiek Mutrikurantz doan errepidera eramango gaituzte, Arrigorriko bihurgunera. Bihurgune horietatik igarotzen ei zen gauero Marixe Bekaineko, Ondarroako umeak oheratu aurretik beldurtzen zituen sorgina. Errepidera irten aurretik, ordea, Anjel Lertxundiren eskulturez hornitutako begiratokia dago. Hala ere, guk herrirantz joko dugu.\nBerehala, bide aldamenean, Txorierrekako etxeak ikusiko ditugu, bai eta gorantz doan aldapa handia ere. Aldapa gogor horretatik gora egingo dugu. Hortxe hasten den bidegurutzeari jarraituko diogu, kristatu fededunek Ostiral Santuz egiten duten moduan. Lehenengo itsasoaren eta herriaren ikuspegi zoragarriez gozatu ondoren, Akilla baserrira helduko gara.\nApur bat gehiago igo ondoren Burgo baserrira helduko gara eta bertan garai bateko saroi edo korta dotorea ikusteko aukera izango dugu. Halaxe, hiru gurutzeetara heldu, azken aldapa gogorra igo eta Santa Gurutze baselizara ailegatuko gara (40 minutu inguruko ibilbidea egin ostean). Ikaragarri agertzen zaigu Ondarroa bertatik, Artibai ibaiaren erritmora, arnasestuka. Paraje honetan Kanariar Uharteetara zihoazen misiolariak egoten ziren aspaldiko denboretan. Gaur baseliza honetan Kalbarioko Kristoaren irudi dotorea dago. Aurrera eginez gero, Tontorramendirantz, Gorozika auzorantz zein Mixkia mendirantz egin dezakegu. Mixkia mendirantz eginez gero, Mutriku, Berriatua edo Markina inguruko mendietaraino hel gaitezke.\nEkialdeko aldetik begira\nAlamedatik irten eta automobilentzat gorantz doan kalea hartuz, hau da, Artabide kaletik aurrera eginez gero, Ondarroatik irten eta Lekeitiorantz garamatzan errepidean sartuko gara. Herritik irten aurretik, portuaren gainaldetik paisaia politak ikusiko ditugu. Azken bihurgunean, ezkerreko aldean dagoen bidezidorra hartuz gero, Santa Klararen baselizara eta talaiara helduko gara.\nErrepidetik jarraitzen badugu, alegia, zenbatu ezineko bihurgunedun errepidetik, eskura izango ditugu, bata bestearen atzetik, kala eta haitzak. Kala horietan ibiltzen ziren sasoi bateko kortsarioak, eta arrantzaleek ere babesleku moduan erabiltzen zituzten. Gainera, bizikletaz egiteko moduko ibilbide polit, lasai eta ikusgarria da hau.\nZaldupeko futbol-zelaiaren ondoko aparkalekutik irten, errepidea zeharkatu eta aurrez-aurre dagoen bidezidorretik gora egingo dugu. Beti gora eginez, Iramategi Berri baserrira helduko gara. Hor asfaltatutako bidetxoa hasten da, eta guk horri jarraituko diogu. Mokau baserritik eta Eskola-etxetik igarota, Gorzika auzora helduko gara, nekazaritza giroko auzora.\nBaserriz osatuta, mendi inguruan dagoen auzo bakarti eta baketsua da Gorozika. Betoko baserriak dotoreak dira, goi-mailako profesionalek egindako eraikuntza zibil garrantzitsuak. Lehenengo belaunaldiko edo XV. mende amaierako baserrien egitura gotikoak (arku zorrotzak batez ere) ederto asko ikusten dira Antzone eta, gehien bat, Gozizko baserrietan. Auzoaren bihotzean San Joanen baseliza dago, eta horrek ere baditu egitura gotikoak. Gorozikan bertan, Bizkua baserriak XVIII. mendeko baserrien egitura erakusten digu, harlanduzko bi arkudun arkupea izanik horren adibide.\nAutomobilez ereheldu daiteke Gorozikara, Berriatuatik Ondarroarako errepidea hartu eta Erdi Aroko Arantzibia dorretxearen parean hasten den bidea hartuta.


Korapiko eta Kataitzea - Fitxa guztiak by Urdaneta Herri Ikastetxea - issuu\nLAUKI MAJIKOA Egin diametroa erloju honetan, bi semizirkunferentzietan zenbakien baturek emaitza bera izan behar dutela.\nJarri lehenengo bederatzi zenbakiak, bakar bat ere errepikatu gabe, eta hilera, zutabe zein diagonaletako zenbakien baturak 15 izan behar duela kontutan izanik.\nIKUR - IHESA\nJarri berdintzak egiaztatzen dituzten ikurrak.\nZenbat diagonal du laukiak?\nOsatu lauki hutsak 2\n4 Zenbakien Herrian zenbakien sekretu guztiak ezagutzen dituen ospe handiko jakintsu bat bizi da. Tropecientos Jauna da. Zenbaki naturalen hirian du bere laborategia. Neska-mutil talde batek honen laborategia aurkitu du, baina ezusteko bat topatu dute: atean giltza aurkitzeko kode sekretu bat dago. Sartu nahi baduzu, kodea deszifratu behar duzu.\nHona hemen klabea.\nO 13 x 5\nD 945 â€“ 849\nG 22 x 2\nN R 825 - 540 (1.250-400):2\nE (101â€“ 45)+6\nA 24 x 3\nI 270 : 3\nKode sekretua - Deszifratu.\nEMAITZAK Lehen Hezkuntzako 5. mailako sei ikaslek, VĂctorrek, Javierrek, Teresak, MarĂak, Enriquek eta Pedrok, Matematikako azken azterketaren emaitzak jaso dituzte. Irakasleak orri bat eman die idatzizko hitz hauekin: Jaun agurgarriok: Zuen azterketak zuzentzea hieroglifiko egiptoarrak ebaztea baino zailago eta korapilatsuagoa eta zuen adimen eskaserako zeharo ulertezina denez, hona hemen zuen notak eta bakoitza saila dadila norberarena asmatzen. Emaitzak 6, 5, 7, 6, 3 eta 4 dira, eta ondoko argibideak dituzue: 1.- VĂctorrek eta Javierrek nota bera dute. 2.- Javierren nota Teresarena baino hobea da. 3.- Teresaren nota Mariarena baino hobea da. 4.- Enriqueren nota Javierrena baino txarragoa eta Mariarena baino hobea da. 5.- Enriqueren nota Teresarena baino okerragoa da. 6.- Pedroren nota Javierrena baino hobea da. Eta orain lanera Agur Irakaslea\nBakoitzak norbere nota asmatzen lagunduko al diezu?\n7 ZENBAKI - LABERINTOA 36 : 3 laberintoaren hasiera da. 6 zenbakia bukaera da. Bilatu giltzatik sarrailaraino doan bidea. Zuzen egin zatiketak eta berehala aurkituko duzu bidea.\n10 JOLASAK Ordena itzazu istoriotxo honen zatiak. Kotxe-lasterketa hau arratsaldeko 3retan hasten da.\nKolorezta itzazu beheko irudi hauek: - 1 dm baino txikiagoa dena GORRIZ. - 1dm baino haundiagoa izanik 1 dam baino txikiagoa dena: BERDEA. - 1 dam baino haundiagoa izanik 1 km baino txikiagoa dena:LARANJA. - 1 km baino haundiagoa dena: URDINA.\n12 BOKATA Jolasordua dugu. Izugarrizko dunbots bat aditzen da jolastokian. Denak garrasi eta lasterketak ditugu. Oraindik agortugabeko indar guztiak askatzen ari dira. Jaime, Mikelek, Antoniok eta Javik, bazter batean eserita, beren ogibitarteko ikaragarriak besterik ez dute buruan. Buru belarri ari dira poliki mastekatzen. Ez da gutxiagorako, beren eskuetan ondoko mokaduak bait dituzte: txorixo â€“ ogibitarteko bat, beste bat patata â€“ tortila, urdaiazpiko bat eta beste bat sardina. Une horretako bakoitzaren ardura asmatuko al zenuke?\nHona hemen aztarren batzuk: 1.- Jaime urdaiazpiko â€“ ogibitartekoa jaten ari denaren parean dago. 2.- Mikel Javiren parean dago 3.- Antonio tortila - otartekoa jaten ari denaren eskuinean dago. 4.- Javik ez du ezer esaten. Bere sardina otartekoari haginkada handiak eman besterik ez du egiten. 5.- Lauak laukiak eserita daude.\nZer ari da bakoitza jaten? Pentsa dezagun eta... pixkanaka pixkanaka. On egin! IZENA\n13 Margotu marrazki hauek ondoko baldintzak kontutan izanik: - Minutu bat baino txikiagoa baldin bada: GORRIA. - Minutu bat baino handiagoa baina orduerdi bat baino txikiagoa baldin bada: BERDEA. - Orduerdi bat baino handiagoa baina ordubete baino txikiagoa baldin bada: HORIA. - Ordubete baino handiagoa baldin bada: URDINA.\n15 A) Bilatu laberinto honen irteera.\nB) Zenbat harri ditu piramide honek?\nA) Saia zaitez kasu bakoitzean ematen diren zenbakiez baliaturik eta nahi duzun eragiketa erabiliz (+, - , x , :) helburu bezala markatzen den zenbakia lortzen.\nB) Hutsuneak bete.\nA) Osatu beheko domino hau. Horretarako behean agertzen diren piezez baliatu beharko duzu.\nB) Zein zenbaki falta da? Zergatik?\nHona hemen lau lagunen izenak: Jon , Mikel, Anjel eta Karmele. Bakoitza herri desberdineko semea edo alaba da eta kirolzaletasun berezia du. • Jon eta Mikel ez dira bizkaitarrak. • Bizkaitzarra denari futbola gustatzen zaio. • Karmeleri ez zaio futbola gustatzen. • Atletismozalea Altsasun bici da. • Mikel eta Karmele ez dira pilotzazaleak. • Pilotazalea gasteiztarra da. • Atletismozalea ez da neska.\nJon Mikel Anjel Karmele Futbola Pilota Ziklismoa Atletismoa\nNOR? Jon Mikel Anjel Karmele\n20 A) BI JOKO\nB) ZENBAKIEN MEKANOA\nB) Kendu hogeitabost\nZatitu hamarrekin Zatitu bostekin Zatitu zortzirekin\n22 A) Osatu beheko domino hau. Horretarako behean agertzen diren piezez baliatu beharko duzu.\nb) Biderkaketa hau burutzerakoan zenbaki batzuk ezabatu egin dira. Konpon ezazu!\n24 A) Saiatu helburu bezala dagoen zenbakia lortzen, kasu bakoitzean\nemandako zenbakiak erabili eta nahi dituzun eragiketak (+, -, x, :) eginez.\nB) Zein ikur jarriko zenuke laukietan emaitzak zuzen egoteko?\nAutobus batean [(3 x 7) : (16 + 5)] x (8 + 6) pertsona dago. Lehenengo geltokian (5 : 0,1) â€“ (9 x 5) pertsona jeitsi eta (22 x 33) â€“ (7 x 3) pertsona igotzen dira. Bigarren geltokian (33 x 2) - (32 x 6) pertsona jeitsi eta [(1 x 1) x (2 + 8)] â€“ 10 pertsona igotzen dira. Zenbat pertsona geratzen dira autobusean? B) Jarraitu ondoko serieekin:\n24 35 46 1\n100 87 74\nC) Osatu lauki hutsak.\n+ x + 1 : =2 x + + : 5 =1 =6 =8 =9\nA) ZER DA NORENA? Karmele, Andoni, Jone eta Josu gela bereko lau neska-mutil ditugu.Irakasleak esan die irakurketa-liburu bana aukeratzeko. - Karmelek ez du komikia erosi, ezta ipuin-liburua ere. - Andonik erosi duen liburuak 120 orri ditu. - Komikia da libururik laburrena. - Andonik ez du poesi liburua erosi, ezta nobela ere. - Ipuin-liburua da luzeena. - Nobelak orri gehiago ditu poesi liburuak baino. - Josuk irakurri du liburu laburrena. - Karmelek erosi duenak orri gehiago ditu Jonerenak baino.\nZer liburu-mota erosi du bakoitzak?\nB) ZER DAGO NON?\n1 2 3 4 5 6 7 8 9 10 11 12 HORIZONTALAK 1. 3 zifrako lehenengo zenbakia. 2. Hiruren multiplo bat. 4. 2ren anizkoitza. 7. 2, 3, 6 eta 12ren multiploa. 9. Zifra bateko zenbaki lehen bat. 10. 10 eta 20 beren anizkoitzak dira. BERTIKALAK 2. 2 eta 100en anizkoitza. 6. 2ren kuboa. 9. 6 biren kuboa da? Aurreneko zenbaki lehena. 10. Zifra bateko zenbaki lehen bat. 12. 3ren karratua.\n28 JOLASAK A) ALTXORRAREN BILA\nB) Zein ikur jarriko zenituzke laukizuzen hauen barruan emaitzak zuzenak izan daitezen?\n29 A) NORA GOAZ?\n31 JOLASAK Osatu beheko puzzle hau:\n32 AZALERAK Kalkula itzazu cm2-tan ondorengo irudi hauen azalerak.\n34 ZENBAKI LEHENAK â€“ ZATITZILEAK â€“ MULTIPLOAK Bila ezazu koadro handian kasu bakoitzean eskatzen dena. Zenbaki baten multiploak esaten denean bertako guztiek zenbaki horren multiploak izan behar dutela esan nahi da.\nEz dira lehenak.\nx 8ren zatitzaileak dira.\n12aren zatitzaileak dira.\nEz dira 2aren multiploak.\n20aren zatitzaileak dira.\nEz dira 3aren multiploak.\n9aren zatitzaileak dira.\n35 Koloreztatu zenbakiak kasu bakoitzean aipatzen den legeari jarraituz\nZergatik dira desberdinak bi dibujoak, agindua bera izanik?\nZergatik dira desberdinak bi dibujoak?\n36 Ondorengo honetan agertzen diren denbora neurriak txikienetik handienera ordenatzean jakingo duzu IRTEERAraino daraman bidea zein den.\nKorapiko eta Kataitzea - Fitxa guztiak\nFichas del contexto: "Korapiko eta Kataiatzea" para trabajar la Lógica en el Tercer Ciclo de Primaria


apirila, 2015 | Eingo al deu?\nUzki bidezko sexua: nondik hasi?\nHasiberriei zuzenduta egon zen astearteko ‘Luzia eta sexua‘ atala; uzki bidezko sexuan esperientziarik ez dutenei zuzenduta, hain zuzen.\nOraindik ere heterosexualen artean oso zabalduta ez dagoen praktika da uzkiko sexua. Askok tabutzat dute, beste zenbaitek min hartzeari diote beldurra.\nHala eta guztiz ere, nahiz eta praktika oso hedatua ez izan, guztiz kitzikagarria dela diote horretan esperientzia dutenek.\nHorretarako, ordea, garrantzitsua da pausoz pauso joatea, eta zer nahi dugun argi edukitzea.\nJostailuek, adibidez, “bidea zabaltzen” lagun dezakete; horretarako propio prestatutako jostailuek, batik bat.\nHorrez gain, oso garrantzitsua da lubrifikatzaile on bat erabiltzea, baita gorputza erlaxatuta izatea ere.\nLaztanak, masturbazioa, sarketa zein aho bidezko sexua dira uzkian egiten diren praktika ohikoenak, eta nesketan zein mutiletan ematen dira.\nHori posible egiteko, higienea da kontuan hartu beharreko puntuetako bat.\nEntzun hemen xehetasun guztiak.\nKategoria Aholkuak, Eguneko informazioa, etiketak ipurdia, sexu anala, uzki bidezko sexua, 1 apirila, 2015 egilea erotikus.


haur hezkuntza - kueto: familiak\nfamiliak etiketadun mezuak erakusten. Erakutsi mezu guztiak\n"IMAGINE ELEPHANTS" - DOKUMENTALA - PROIEKZIOA ETA EZTABAIDA\nDatorren asteazkenean, hilak 3, Portugaleteko "Merkatuan", (Portugaleteko hornidura-azoka ohia), arratsaldeko 18:00tan, "Imagine Elephants" dokumentalaren proiekzioa eta bere inguruko eztabaida antolatu dute.\nProiektu honek haurren jolas espontaneoaren garrantziaz ohartarazi nahi digu eta nagusiok berarekin konektatzeko eta ulertzeko dugun beharratik abiatzen da.\nEkintza doainik izango da.\nProiektua hobeto ezagutzeko: http://imaginelephants.com/es/\nEl próximo miércoles, día 3, tendrá lugar en el "Merkatua" (antiguo mercado de abastos de Portugalete), a las 18:00 horas, la proyección del documental "Imagine elephants" seguido de un debate. Se trata de un proyecto centrado en la importancia del juego espontáneo de los niños y niñas que surge de la necesidad de los adultos de conectarse y comprender su relevancia.\nPara conocer mejor el proyecto: http://imaginelephants.com/es/\nEtiketak: DOKUMENTALA, EZTABAIDA, familiak, GURASOAK, JOLAS ESPONTANEOA, jolasak


Kristoren bigarren etorrera - Suitzako mundu osoko Jainkoaren eliza\nguri buruz > WKG sinestea > Kristoren bigarren etorrera\nBerak agindu bezala, Jesukristo lurrera itzuliko da Jainkoaren erreinuko herri guztiak epaitzeko eta gobernatzeko. Bere bigarren etorrera boterean eta aintzan ikusgai izango da. Gertaera honek santuen berpizkundea eta saria ematen du. (Joan 14,3; epifania 1,7; Mateo 24,30; 1. Tesalonikarrak 4,15-17; Apokalipsia 22,12)\nItzuliko al da Kristo?\nZein da zure ustez munduko eszenatokian gerta litekeen gertaerarik handiena? Beste mundu gerra? Gaixotasun ikaragarri baten sendabidea aurkitzea? Munduko bakea, behin betiko? Edo harreman estralurtarreko harremanekin? Milio kristauentzat, galdera honen erantzuna erraza da: inoiz gertatuko den gertaerarik handiena Jesukristoren bigarren etorrera da.\nBibliako istorio osoa Jesukristo Salbatzaile eta Errege gisa etorreran zentratzen da. Edengo lorategian, gure lehen gurasoek bekatuaren bidez Jainkoarekin zuten harremana hautsi zuten. Baina Jainkoak haustura espiritual hau sendatuko zuen Salbatzaile baten etorrera iragarri zuen. Adam eta Eva pekatura eraman zituen sugeari buruz, Jainkoak esan zuen: «Eta etsaia jarriko dut zure eta emakumearen artean eta zure ondorengoen eta haren ondorengoen artean; burua zapalduko dizu eta orpoan sartuko diozu»(1. Mose 3,15).\nHau da, bekatuak eta heriotzak gizakien gainean duten bekatuaren boterea zapalduko zuen Salbatzaile baten Bibliako lehen profezia ("burua zapaldu"). Nola? Salbatzailearen sakrifizio-heriotzaren bidez ("orpoan labankada egingo diozu"). Jesusek lortu zuen bere lehen etorreran. Joan Bataiatzaileak "munduko bekatua daraman Jainkoaren Bildotsa" dela aitortu zuen (Joan 1,29).\nBibliak Jainkoaren Enkarnazioan duen garrantzia erakusten du Kristo lehenengo aldiz etorri zenean. Biblia ere agerian dago Jesus fededunen bizitzan sartzen ari dela. Eta Biblia ere ziurtasun osoz esaten du berriro etorriko dela, ikusgai eta indarrez. Hain zuzen ere, hiru modu desberdinetatik dator Jesus:\nGizakiok Jainkoaren erredentzioa - Haren salbazioa - behar dugu, Adamek eta Evak bekatu egin zutelako eta heriotza ekarri baitzuten mundura. Jesusek gure lekuan hiltzean ekarri zuen salbamen hau. Paulok Kolosarren artean idatzi zuen 1,19-20: "Jainkoak atsegin izan zuen bere baitan ugaritasun guztia bizi izan zedin eta haren bidez adiskidetu zuen guztia bere buruarekin, izan lurrean edo zeruan, gurutzean bere odolaren bidez bakeak eginez". Jesusek sendatu zuen Edengo lorategian lehen gertatutako haustura. Bere sakrifizioaren bidez, gizadia Jainkoarekin adiskidetu daiteke.\nItun Zaharreko profeziek etorkizuneko Jainkoaren erreinua adierazten zuten. Baina Itun Berria Jesusek Jainkoaren berri ona aldarrikatuz hasten da: "Denbora bete da... eta hurbil da Jainkoaren erreinua", esan zuen (Markos 1,14-15). Jesus, Erreinuko Erregea, jende artean ibili zen! Jesusek "bekatuengatik sakrifizioa eskaini zuen" (Hebrearrei 10,12). Ez dugu inoiz gutxietsi behar duela 2000 urte inguru Jesusen haragiztatzearen, bere bizitzaren eta ministerioaren garrantzia.\nJesus etorri zen. Gainera - Jesus da datozen\nBerri ona dago Kristorengan sinesten dutenentzat: «Zuek ere hil egin zineten mundu honetako erara lehenago bizi izan zineten gaiztakeria eta bekatuengatik... Baina errukian aberatsa den Jainkoak bere maitasun handian dauka. maite gintuen, gu ere bekatuan hildakoak, Kristorekin biziaraziak, graziaz salbatu zineten» (Efesioarrei 2,1-2; 4-5).\nJainkoak orain Kristorekin piztu gaitu espiritualki! Bere graziarekin "gurekin piztu gintuen eta zeruan ezarri gintuen Jesus Kristorengan, datozen garaietan bere graziaren aberastasun ugari erakutsi ahal izateko gureganako Jainkoarenganako ongiaren bidez" (Kristo Jesusengan). Atal honetan Jesukristoren jarraitzaile gisa dugun egoera deskribatzen da!\nJainkoak "berriro jaio da bere erruki handiaren arabera Jesukristo hilen artetik piztutako itxaropen bizi baterako, zeruan zuentzat gordeta dagoen herentzia hilezkor, garbi eta hondagarri baterako" (1. Peter 1,3-4). Jesus gugan bizi da orain (Galatiarrak 2,20). Espiritualki berriro jaio gara eta Jainkoaren erreinua ikus dezakegu (Joan 3,3).\nJainkoaren erreinua noiz etorriko den galdetuta, honela erantzun zion Jesusek: «Jainkoaren erreinua ez dator behatzeko moduan; inork ez du esango: Ikus, hemen dago! edo: hor dago! Zeren, hara, zure baitan dago Jainkoaren erreinua» (Lk 17,20-21). Jesus fariseuen artean zegoen, baina kristauengan bizi da. Jesukristok Jainkoaren erreinua bere pertsonan ekarri zuen.\nJesusek guregan bizi duen modu berean, Batua aurkezten du. Jesusengan gure bizitzera etortzeak Jesus bigarren aldiz Lurreko Jainkoaren erreinua agerian uzten du.\nBaina zergatik bizi da Jesus gure baitan? Ohar gaitezen: «Ecen graziaz salbatu zarete fedearen bidez, eta hori ez zuen buruengandik: Jainkoaren dohaina da, ez obren bidez, inor harro ez dadin. Zeren haren obra gara, Kristo Jesusengan sortuak obra onetarako, Jainkoak aurretik prestatu baitzuen haietan ibil gaitezen» (Efesioarrei 2,8-10). Jainkoak graziaz salbatu gintuen, ez geure ahaleginez. Baina obren bidez salbazioa lortu ezin badugu ere, Jesus gure baitan bizi da, orain obra onak egin eta horrela Jainkoa goraipatzeko.\nJesus etorri zen. Jesus etorriko da. Eta - Jesus itzuliko da\nJesusen berpizkundearen ondoren, bere dizipuluek altxatzen ikusi zutenean, bi aingeruk galdera egin zieten:\n«Zer zaude hor zutik zerura begira? Jesus hau, zuengandik zerura eramana izan zena, berriro etorriko da zerura igotzen ikusi zenuen bezala» (Apostoluen Eginak 1,11). Bai, Jesus berriro dator.\nLehen aldiz etorri zenean, Jesusek zenbait aurreikuspen messianiko bete zituen. Hori izan zen juduek baztertu egin zuten arrazoi bat. Mesias erromatar agintetik askatuko zituen heroi nazional gisa ikusi zuten.\nBaina Mesias etorri behar zen lehenik gizateriarengatik hiltzera. Geroxeago Kristo garaile errege gisa itzuliko zen eta orduan Israel goratu ez ezik, mundu honetako erreinu guztiak bere erreinu bihurtuko zituen. «Eta zazpigarren aingeruak bere tronpeta jo zuen; eta ahots handiak altxatu ziren zeruan, ziotela: Gure Jaunaren eta bere Kristoren munduko erreinuak bihurtu dira, eta sekulako mendeetan izango da errege” (Apokalipsia). 11,15).\n«Lekua prestatuko dizut», esan zuen Jesusek. "Eta lekua prestatzera joaten naizenean, berriro etorriko naiz eta niregana eramango zaituztet, ni nagoen tokian egon zaitezen" (Joan 14,23).\nJesusen profezia Oliba mendian (Mateo 24,1-25.46) aro honen amaierari buruz ikasleen galderei eta kezkei erantzun zien. Geroago, Paulo apostoluak Elizari idatzi zion nola "Jauna bera etorriko da agindua jotzen denean, goiaingeruaren ahotsa eta Jainkoaren turuta zerutik jaisten direnean, eta lehenik Kristorengan hildako hilak piztuko dira" (2. Tesalonikarrak 4,16). Jesusen bigarren etorreran hilezkortasunera altxatuko ditu zintzoak hilezkortasunera eta oraindik bizirik dauden fededunak hilezkortasunera eraldatuko ditu, eta airean ezagutuko dute (16-17; 1. Korintoarrei 15,51-54).\nMendeetan zehar, Kristoren bigarren etorreraren inguruko espekulazioek eztabaida ugari eragin dituzte, eta ukaezinak izan dira aurreikusleen agertoki desberdinak okerrak izan direnean. Jesus itzultzerakoan izan dugun gehiegikeriek ebanjelioaren ardatz zentralarengandik urrundu gaitezke: Jesusek gizaki guztientzako egindako erredentzio lana, bizitza, heriotza, berpizkundea eta etengabeko erredentzio lana gure zeruko apaiz nagusiarekin lortuta.\nEspekulazio profetikoek hain liluratuta utz dezakegu ezen kristauen munduan argiak diren rol legitimoak betetzen ez ditugula kristau bizimodu errukitsua eta Jainkoa glorifikatuz beste pertsonei zerbitzatuz.\n"Norbaitek azken gauzen Bibliako iragarkiekiko interesa eta bigarren datozenek etorkizunean landutako etorkizuneko gertaeren diseinu sotil batean degradatzen bada, Nazioarteko Bibliako Komentario Berriak horri buruz dio. Lukeren Ebanjelioa »544. orrialdean.\nEzinezkoa bada jakitea noiz etorriko den Kristo (eta beraz, garrantzirik gabea Bibliak benetan dioenarekin alderatuta), orduan nora zuzendu behar ditugu gure energiak? Gertatzen den guztietan Jesusen etorrerarako prest egotea bideratu beharko genuke!\n"Horregatik zaude zu ere prest!" esan zuen Jesusek: «Gizakiaren Semea hala uste ez duzun ordu batean dator» (Mateo 2).4,44). "Baina azkenera arte iraungo duena salbatuko da" (Mateo 10,22). Berarentzat prest egon behar dugu, orain gure bizitzan sartu eta gure bizitza oraintxe gidatu ahal izateko.\nBiblia osoa Jesukristoren etorrerari buruzkoa da. Kristau gisa, gure bizitzak ere bere etorreraren inguruan izan beharko luke. Jesus etorri zan. Espiritu Santuaren barnean dagoenaren bidez dator orain. Eta Jesus berriro etorriko da. Jesus boterean eta aintzan etorriko da "gure gorputz hutsala eraldatzeko, haren gorputz loriatua bezalakoa izan dadin" (Filipenses 3,21). Orduan, "sorkuntza ere aske geratuko da iraunkortasunaren morrontzatik Jainkoaren seme-alaben askatasun loriatsutik" (Erromatarrek 8,21).\nBAI, laster etorriko naiz, dio gure Salbatzaileak. Eta Kristoren fededun eta ikasle gisa, guztiok erantzun dezakegu ahots batez: "Egia, bai, etorri Jesus Jauna" (Apokalipsia 2).2,20)!


Jokoak of helikopteroak doan - Page 2\nTalde argiztatuta ontziaren zatiak jartzen gizonak. Helikoptero batetik soka jaitsiz.\nTalde hiltzeko etsai helikopteroa aurretik denbora agortu.\nPilotu zure helikoptero eta dodging etsaiak. Bildu giltza izango dute hurrengo mailara eraman.\nFly zure helikoptero betiere, ahalik eta. Bildu sariak eta sahiestu etsaiak. Ez ahaztu zure erregai maila ikustera.\nZure base militar sabotaje nahi duten gerrillarien garaitzeko. Pilotu zure helikopteroek eta defendatzeko bonba eta misil batekin.\nBabestu zure helikoptero Nazio Batuen ibilgailu guztientzat.\nCombat helikopteroak oihanean zehar dogfight batean etsaiak.\nGunship pilotu bat. Destroy etsaiaren tankeak eta helikopteroak.\nZure helburua da errefuxiatuen erreskatatu eta horiek ekarri itzuli segurtasunez zure helikoptero oinarritzeko.\nDestroy zure depositua infanteriako, helikoptero eta blindatu etsaiak batera. Armak alda dezakezu.\nEz indargarri gehiago\nDefendatzeko zure irla eraso hegazkinak eta helikopteroak zure etsaia anti-hegazkin pistola erabiliz. Bi upel tiro ditzakezu aldi berean.\nNight of kanoiak\nHelikoptero militar bat hop eta etsaia lerroak atzean harrapatuta zibilak erreskatatzeko.\nErreskate Under Fire\nGunship pilotu bat. Jarraitu orientazio gezi hori dute esleituta duzu helburu guztiak suntsitzeko.\nShoot etsaiaren hegazkinak eta helikopteroak. Tiro gehien urrutiko helburuak aurretik. Irabazi dirua eta zure combat helikoptero hobekuntzak egiteko.\nHelikoptero militar bat pilotajea eta kanpoan bilduta gerra ikusgarria erdian. Estrategikoki borrokatu behar duzu zure helikoptero erabiliz etsai kentzeko aurretik. Bildu munizioa eta osasun kit parachutes zerutik erori.\nTiro behera etsai helikopteroak eta borrokalaria jets tira dizute aurretik behera.\nHelikoptero bat gidatzea eta ahal duzun bezala globoak asko bildu behar duzu lehergailuak eta arroka kolpatzeko gabe. Han geratzen denean puxika ez du huts helikopteroa.\nSuntsitzeko arma fabrikak. Pilot zure helikoptero eta bota bonbak zure etsaiak hiltzeko. Amak ontzia itzultzeko zure ontzia konpontzeko eta bonbak freskatuz.\n7. Y8 Udako Memory Game


Esne Bidearen erdigunetik ateratzen diren irrati seinale ezohikoak hauteman dituzte\nDetektatutako irrati-uhinak ez datoz bat irrati-iturri aldakorrez ezagutzen diren ereduekin eta izar-objektu berri bat izan daitekeela uste dute. Astronomoak haren portaera ulertu nahian ari dira, izan ere, "argiak oszilatu egiten du, distira aldakorra du eta seinalea piztu eta itzali egiten da".\nEsne Bidearen irudi bat. Pxhere.\nAstronomoek Esne Bidearen erdigunetik ateratzen diren irrati seinale ezohikoak hauteman dituzte. "Astrophysical Journal" aldizkari espezializatuak astearte honetan argitaratu duen artikulu baten arabera, irrati-uhinak ez datoz bat gaur egun irrati-iturri aldakorrez ezagutzen diren ezein patroirekin, eta izar-objektu mota berri bat izan daitekeela uste dute.\n"Seinale berri honen ezaugarririk bitxiena da polarizazio oso altua duela", adierazi du Ziteng Wangek, artikuluaren egile nagusi eta Sydneyko Unibertsitateko Fisika Eskolako ikasleak.\nHorrek esan nahi du, artikuluan jasotzen denaren arabera, bere argia "norabide bakar batean doala, baina norabide hori birakorra dela denborarekin", gainera "objektuaren distira ere nabarmen aldatzen da" eta "antza denez, ausaz pizten eta itzaltzen den" seinale bat da. Horrengatik guztiagatik, oraingoz ezin izan da patroi zehatz bat identifikatu.\nSeinalea sei aldiz detektatu zen 2020ko urtarrila eta iraila bitartean, eta otsailaren 7an berriro agertu zen. Seinalearen maiztasuna eta iraupena irregularra da, azken aldi honetan, "seinalea egun bakar baten ostean desagertu zen, gure aurreko ASKAP behaketetan asteak iraun zituen arren".\nUhinei eman zaien izen teknikoa ASKAP J173608.2-321635 da, behaketarako erabili den irrati-teleskopioaren izenagatik eta koordenatuengatik.\nGalaxiaren errotazio zentroak, bere erdian, zulo beltz handi bat bat du, eta eremu horretan, erraldoi gorriak, super erraldoiak, gas oso beroak eta irrati seinale ugari dituzten izar erraldoien pilaketa trinkoak daude.\nIzar mota askok argi aldakorrak igortzen dituzte espektro elektromagnetikoaren gama osoan, eta, irrati-astronomian gertatzen diren aurrerapenekin, objektu aldakorren edo iragankorren azterketa unibertsoaren ikerketarako arlo garrantzitsu eta zabala da.\n"Hasieran, pulsar bat izan zitekeela uste genuen, hildako izar birakari bat, edo eguzki erupzio izugarriak igortzen dituen izar mota bat. Baina iturri berri horren seinaleak ez datoz bat zeruko objektu zehatz horiei buruz espero behar dugunarekin ", argitu du Wangek.\nAustralia, Espainia, Alemania, Estatu Batuak, Kanada, Hegoafrika eta Frantziako zientzialariek parte hartzen dute ikertzaile taldean Wangekin batera eta ASKAP irrati-teleskopioaren bidez aurkitu zuen objektua Australiako ekialdean.


Hileta berdeak eta bizitzako azken uneak dakarren arrasto ekologikoa — Gaztezulo\nHileta berdeak eta bizitzako azken uneak dakarren arrasto ekologikoa\nHileta berdeak eta bizitzako azken uneak dakarren arrasto ekologikoa Argi dago maite dugun norbaiten heriotzak energia gutxi uzten duela hileta zerbitzuek ingurugiroan utzi dezaketen lorratzaz pentsatzeko. https://www.gaztezulo.eus/albisteak/hileta-berdeak-eta-bizitzako-azken-uneak-dakarren-arrasto-ekologikoa https://www.gaztezulo.eus/albisteak/hileta-berdeak-eta-bizitzako-azken-uneak-dakarren-arrasto-ekologikoa/@@download/image/funerales-verdes-1.jpg\nArgi dago maite dugun norbaiten heriotzak energia gutxi uzten duela hileta zerbitzuek ingurugiroan utzi dezaketen lorratzaz pentsatzeko.\nHeriotzari aurre egiteko gure moduak aldatzen joan dira denbora zehar eta migrazioa edota aldaketa klimatikoa bezalako gaiek ere baldintzatu dezakete ehorzketak egiteko ditugun moduak. Hileta Zuzendari Nazionalen Elkartearen arabera, non Estatu Batuetako hileta estatistikak aztertzen egon den, datozen urteetan errausketa lehenetsiko da beste aukeren gainetik, ez hori bakarrik, %54 haztea espero da. Horren beste aldean ehorzketa dugu. 90. hamarkadara arte estatubatuarren lehen aukera izan zen eta egun %41ak aukeratzen du modu hau.\nGertatzen denean zaila da ingurugiroan hiletek izan ditzaketen kalteak kalkulatzen hastea. Haatik, hiltzeak izan ditzakeen eragin demografikoetan pentsatzen hasten bagara konturatzen gara erabilitako erregaia eta kimikoak kaltegarriak izan daitezkeela ingurugiroarentzat. Batetik, hirietako espazioa garestia eta mugatua da. Bestetik, gorpu bat baltsamatzeak ur kantitate handiak exijitzen ditu eta baita produktu kimikoen erabilera ere, eta noski, guzti hori lurrera doa. Elkartearen zuzendaria den Matt Baskerville-rentzat belaunaldi berrien migratzeko joeragatik hilerri lokaletan kriptak edukitzeak ez du zentzu askorik egun. Gainera, milenial-ek eta hortik atzeragoko belaunaldiek kontzientzia ekologiko garatuagoa dute eta horregatik, ez da harritzekoa hileta ekologikoei buruzko interesa hazi izana.\nHau gutxi balitz, migrazioagatik eta globalizazioagatik sorrerako herri edo hiriaren loturak galdu edo behintzat kaltetu egin dira. Ondorioz, pertsona asko eta asko ez dira jaiotako herri edo hiri berean ehorzten, maite dugun pertsona hori jatorrizko lurraldera ekartzea ez baita beti aukera bideragarria.\nUraren bidezko errausketa\nHidrolisi alkalinoak prozesu abstraktu eta kimiko bat dirudi, baina bere ospea haziz doa etengabe. “Garrik gabeko errausketa” bezala ezagutzen den aukera honetan ur beroa sodio edo potasio hidroxidoarekin nahasten da ordu batzuen buruan gorputza ur bihurtuz.\nErrausketa tradizionalean bezala, desegin ezin daitezkeen zenbait objektu (metalak, hezurrak) kutxa batean gorde daitezke familiak erabaki dezan zer egin horiekin, eta erabilitako ura edozein tokitan askatu daiteke, bere arrasto ekologikoa askoz murritzagoa baita.\nNaturak bere bidea jarraitzen du\nHeriotzaren momentutik, giza gorputza, beste bizidunenak bezala, deskonposizio prozesu gradual batean sartzen da. Honen aurrean, muturreko aukera izanik ere, erabat bideragarria den aukera ekologikoa eskaintzen du Recompose deitutako enpresak.\nRecompose enpresak deskonposizioaren prozesu naturala gelditu ordez, prozesuak, baldintza kontrolatu batzuen barruan, bere bidea egin dezan uzten du. Ondoren, denbora jakin bat pasata, metro kubiko bat konposta entregatzen die bezeroei. Lur hau, literalki, familiak erabakitzen duen lorategiren batean aprobetxatu daiteke, nahiz eta egun oraindik legediak Seattle hiriaren barruko lorategi baten barruan uzten duen soilik.\nAukerak aukera balio beza albiste honek bizitzako azken uneek ingurugiroan izan ditzakeen eraginez hausnartzeko; ez baitie maite ditugunei bakarrik eragiten, baita hauei utziko diegun munduari ere. Tanatologia bezalako kontzeptuek ospea irabaztea, eutanasiari buruzko legeak aldatzea (hemen tabua den beste gai bat) eta heriotzari buruzko hezkuntza batek ibilerrazagoa bihurtu lezake ezinbestean guztion igaro beharko dugun heriotzaren bidea. Hausnartu bada gorputz bat habitatzeak dakartzan pribilegio eta arduretaz.


Berria.info - �Euskararen etxean adreilua jarri dudala jakiteak asebetetzen nau�\nAsteazkena, 2013ko maiatzak 22 - 00:02 Plaza\nTARTEA;2010-11-28;Urko Aristi. �Euskararen etxean adreilua jarri dudala jakiteak asebetetzen nau�.\nArtean 24 urte zituela hasi zen Urko Aristi eguraldi saioa aurkezten, traje eta guzti. Komunikatzeko duen moduak milaka aitona-amonaren biloba kutun bihurtu du.\n«Euskararen etxean adreilua jarri dudala jakiteak asebetetzen nau»\nIbai Maruri. Maparen aurrean jarri eta eguraldiaren iragarpena azaltzeagatik egin zen ezagun Urko Aristi (Ibarra, 1977). Orduz geroztik, ETBko aurkezle estimatuenetako bat da kazetari nafarra. Gipuzkoan jaio arren, Nafarroan hazi zen; Arriben. «Atallu ondoan dagoela esan behar izaten dugu maiz. Halere, harridura aurpegiak jarraitzen badu, Betelu ondoan dagoela esanda, orduan denek: 'A, bai, uraren herria!'». Nafarrok burugogor fama duzue, eta zu ere ba omen zara. Ez duzu itxurarik ba...\nNafarra ez ezik taurus ere banaiz, egin kontu beraz! Neurea egin arte, bakerik ez! Hori bai, arrazoia duenari horixe onartzeko damurik ere ez. Euskalmeten eguraldi iragarpena dut ordenagailuko pantailan. Pello Zabalaren higrometroa, berriz, leihoan. Ez datoz bat. Zeini egingo diot kasu?\nBERRIAk zuhurkerian ibili eta kartoizkoa egin zuenez higrometroa, berogailuaren ondoan edo eguzkitan baldin baduzu, nirearen antzera hondatuta egongo da honezkero, baina aukeran, Zabalari kasu. Zenbakien hoztasunaren aldean jakituriaren eta bihotzaren epeltasuna jartzen diona beti izango dut nahiago. Gainera, Jainkoa gertu du Pellok, edo Jainkoak Pello, ez baitut oso argi bietako zeinek agintzen duen goialde horretan, baina informazio zuzena duela seguru. Ana Urrutia haurdun utzi ez zenuelako hasi al zinen eguraldi saioa aurkezten?\nOrduko albistegi buruak deitu ninduen bulegora Anaren haurdunaldiaren berri emateko. Umea nirea ez zela erantzun nion hitzetik hortzera, ez nuelako oso argi zertara zetorren txutxumutxua. Halako ateraldien erruz omen nago egun eguraldi maparen aurrealdean. Marcela kuttuna dut harez geroztik, besapean zekarren ogia gurasoen etxean beharrean nirean utzi zuelako. Nor da Andoni Aizpuru?\nIzarrak ere hezur-haragizkoak direla erakutsi didan gizona. Beti miretsi izan duzun hori alboan izan eta harekin ikasteko aukera izateak ez du preziorik. Maisu eta zuzentzaile izan dut aurrena, lankide eta bidaide gero, eta laguna orain.\nPaparreko mikrofonoa eta platoko epeltasuna, ala eskuko mikrofonoa eta euripean ibiltzea?\nBigarrena aukeran, gazte bainaiz gazte. Iritsiko da epelean egoteko unea, baina oraindik ikasteko asko dudanez, kalea eskola hobea da. Hitzontzi izanda ere, entzutea dut gogoko, eta, horretarako, busti eta kalera irten behar da.\nZer du 'Mailope' aldizkariak EITBk ez duenik?\nBihotza. Eta orain baita onespena ere. Ari zaren horretan sinistuta, hobe aritzen zara, eta orduak eta egunak lanean musutruk eman behar badituzu ere, axolik ez, jakin badakizulako herrigintzan laguntzen ari zarela. Buruhauste bezainbeste poz ematen dit Mailope-k, baina argi dut euskararen etxea eraikitzeko nire adreilua jarri dudala jakiteak bestean jasotako soldata potoloak baino gehiago asebetetzen nauela. Nora eraman zaitu errepideak?\nSukaldera. Suaren epeltasunean hartu gaituelako bertan agertu den jendeak, eta batez ere saio horri esker etxekotzat hartu nauelako ikusle askok. Kanpokoarekin liluratu baino gehiago, etxean bertan sekulako istorioak eta historiak ditugula ikusi dugu, eta etxean ezkutatu nahi izaten duenak askotan ahoberorik harroputzenak baino gehiago duela kontatzeko. Nafarroa euskalduna: askoren ametsa edo etorkizuneko errealitatea?\nNafarroa bada euskalduna, eta, horrenbestez, errealitatea da. Ametsa, ordea, binomio baino gehiago sinonimo direnekoa, izenak eta izanak bat egiten dutenekoa. Garenaren arabera bizitzeko modua dugunekoa. Amesgaiztoa ere bada batzuentzat. Baina haien mamuak eguneroko lanarekin gainditu ditugu orain arte, eta hala egingo dugu aurrerantzean ere. Trajerik gabe hobeto zaude, e?\nLarrugorritan asko irabazten dut, baina morborako tarte gutxi geratzen da hartara. Asko zor diot halere trajeari, eta, batez ere, gorbatari. Horiei esker, iragarpenaren gainekoak baino gehiago nire itxuraren gainekoak izan dira ikusleen kexuak. Suhi perfektua al zara? Suhia baino gehiago biloba, nonbait. Kalean kasu egitera etortzen zaizkidanen artean horixe entzuten dut gehien: 'Nire amonak ikaragarri maite zaitu'. Norberak bere publikoa du, eta ni gustura, milaka aitona-amona ditudalako. Bilboko Multi zinemetakoek bezero onenetakotzat omen zaituzte.\nIruñeko Golemekoak jeloskor jarriko zaizkit, baina bai, Bizkaira erbesteratu nindutenetik bertan ematen ditut makina bat ordu. Telebistan bezala zineman ere zer konta duten lanak gustatzen zaizkit, ikusgarritasun edo efektibismotik haratago. Zinemara bakarrik ala konpainia onean?\nPelikula ona bada, bakarrik; kaxkarra bada, aldiz, hobe konpainian, bestelako pelikula bat osatu ahal izateko. Batera edo bestera, hori bai, krispeta zorroa eskuetan. Hollywood, Bollywood edo bietako bat ere ez?\nBat aukeratu behar ta... Bollywood, zinemak beharrezkoa duen harritzeko gaitasun gehiago duelako amerikarrak baino. Baina 80 egunean eta gisako lan borobilak eman behar badizkigu, hori bai, Donostiarekin geratuko naiz.


Estrategia haurduna –\nArg: Naiaaizpurua (wikimedia)\n[Euskalerria Irratiko Metropoli Forala saioa, ‘Minutu bateko manifestua’, 2021ko otsailaren 17koa]\nbataila demografikoa, D eredua, Demografia, eskola, Estrategia haurduna, haurdunaldiak, hezkuntza, natalitatea\n14 pentsamendu “Estrategia haurduna”-ri buruz\nA 2021-02-24 07:47\nBota duzu tabu dena, bota duzunez. Are gehiago, haurrik ez izaterena da azpi-azpian predikatu izan dena. Ideologia horri kontra egitea ironiaz ausartu zara, Asier. Zorionak\nIker2 2021-02-24 09:16\nNi ere pozten naiz LABeko bati hau entzutea. Zorionak. Gizarte bat ezin da horrelako jaiotze tasa negargarriarekin bizi, ez euskararengatik bakarrik.\n1349 2021-02-24 10:03\nBa Asier, ni Gipuzkoako 10.000 biztanle inguruko herri batean bizi naiz, eta hemen behintzat zuk azken esaldian erdi-txantxetan diozunaren aurkakoa gertatzen da: “haur asko” dituzten horietako asko Euskal Herria zer den ere ez dakitenak dira, etorkinen portzentaia, eta etorkin familia horien haurren portzentaia guztiz deskonpentsatuak izateraino. Euskal Herriaz arduratzen garenok kezkatuagoak gaude beste mota bateko arazoez….\nEtorkizun beltza dugu herri bazala, baina ez dirudi asko axola zaigunik!\nBenat Castorene 2021-02-24 10:41\nBai Asieren ateraldia hau ezohikoa da eta animagarria iduritzen zait. Nabari da euskararen etorkizuna lotua dela demografia kontuekin.\nBaina, ez ote da Euskal herrian ere, kontzientzien sakonenenean, sakonagoan, erlazio bat jaiotze-tasa txarra eta komunitatearen dagoeneko amodio eskas jakin batekin bederen?\nBestetik erran behar da bizimodu moderno hunek ez dituela burasoak haurrak egitera ez erakartzen eta guziz ez laguntzen.\nBeraz, zerbait aldatu nahi badugu, natalitatearen arazoa jorratu behar dugu familien bizibaldintza konkretuarekin batera. Ene iduriko, gehiago kontatu behar da herri-ekimenaren gainean ezen ez eta admininistrazioen ekimenaren gainean.\nTximino 2021-02-24 20:50\nBeti harritu izan nau euskal nazio proiektuaren alde militantzia sutsua izan duen jendea, eta gero proiektu horri jarraipena emoteko orduan, horren garrantzitsua dan erreleboa (hau da, umeak) ekartzeko orduan muzin egin diotenak. Horretaz gain abertzaleak orokorrean natalitateari emon dioten garrantzi eskasa be, oso esanguratsua izan da. Nola demontre eduki gure dogu etorkizuneko proiektu nazionala, garrantzitsuena ahazten badogu, horren jarraipena bermatuko duen giza oinarria, hain zuzen ere.\ngogoeta interesgarria 2021-02-25 17:34\nPozgarria da LABeko kide batek zentzuzko den zerbait botatzea. Herri honek, nazio bezela biziraun behar badu, bertakoen jaiotza tasa (munduko baxuenetakoa gaur egun) bultzatu behar du nahitaez (ez edozeinena, euskararen arnasguneetako biztanleria soilik). Bestela jai daukagu, jakinda gu ordezkatzera milaka pertsona datozela.\nEzker abertzaleak EHren independentzia eta euskararen alde hainbeste borroka egin eta… zertarako? Orain gure ordezkapen demografikoaren alde egiteko? Globalismoaren alde? Zer zentzu dauka horrek?\nKolonoek konkistatutako lurraldean ordezkapen demografikoa arma bezala erabiltzen dute eta erabili dute beti. Orain zertara eta zergatik nahi dute abertzale traidoreek EH deuseztu?\nBenat Castorene 2021-02-25 18:42\nErrealistak bagara, nahi ala ez, onartu behar dugu oraiko egoera sozio politikoetan ordezkapen demografiak lurralde guzietan segituko duela aurrera gupidarik gabe. Partidoek ongi ulertu dute eta horregatik haien estrategia politikoak egokitzen.\nAldiz abertzaleek, nahikundea balute, guneka egiazko arnasgune gizatiarrak oraindik ditzakete eta bertan ume gehiago altxatu.\nBehar premia jakina da. Ezjakintasuna eta zaitasuna, proiektu konkretuen definitzean eta gauzatzean datza.\nHego 2021-02-25 19:51\nAlderdi abertzaleek ez dute inolako proiektu nazionalik. Kargu politikoek sortutako erosotasunean lasai bizi dira eta soilik horren alde egingo dute, hau da, boterea mantentzeko gizartearen gehiengo erdalduna eta pixkanaka handitzen ari den etorkinen kolektiboa erakarri nahian aritzen dira -euskaldunen botoa jada haien menpe dago-.\nTximino 2021-02-25 20:10\nJaiotza tasaren arazoari serio heltzen ez badiogu, gureak egin du! Une hontan herri moduan irauteko ahalegin denak alperrikakoak dira oinondetzarik ez badaukagu.\nEta tamalez, ez dut ikusten euskal partidu politikoendako hau gai serioa denik. Inork ez du aipatzen, eta konponbidea, batzuk kanpotik etorri daitezkenengan ikusten dute. Beraz, hauen menpe jarraitzen dugun bitartean, etorkizun baltza.\nXerapio 2021-02-26 08:55\nEta oraindik ez du inork bota “betikoa, gizonak emakumeei haurrak ekartzeko esaten”?\nBenat Castorene 2021-02-26 10:08\nXerapio ez dakit herriaren geroa inporta zaitzun. Demagun baietz.\nEzdakit nork behar duen nori eskatu baina honetaz segur izan gaitezke: biak ez badira adosten ume gehiago egiteko gureak egin du.\nXerapio baduzu beste proposamenik?\nXerapio 2021-02-26 14:09\nIronia zen Castorene!\nBenat Castorene 2021-02-26 14:44\nBiba zu Xerapio eta barkatu.Ni baino umorista hobea zira; Alta zalantzan egon nintzan bolta bat “betikoa” horren kokapenarengatik.Komatxoetatik kanpoan egon bazen bestela ulertuko nuen.\nSerioago hitz egiteko, zure ironia gaizki ulertuak eraginda, .pentsatzen ari nintzan aipatzen ditugun arnasgune edo euskal kibutz horien oinarrian egon beharko litakeela emakumeen eta gizonen arteko elkartasun hitzarmen bat umeen altxatzeko lanen aurrean. Gizarte normalean oso zaila dena.\nXerapio umorea eginen duzun urrengo aldean, mesedez, orrialdearen beherean nota bat gehi ezazu dena esplikatzeko xehe-xehean ni bezalako astunentzat.\nTxiskolarako txistea 2021-02-26 16:13\n(Umoretik hartu iruzkin hau)\nUmeak izan euskaldun kopurua gehitzeko?. Ezta pentsatu ere!. Gure burges bizia galdu?. Mundura umeak ekartzea pobreen kontua da.\nProposamen bat: txakurrei erakuts geniezaieke, baina oso zaila iruditzen zait; izan ere, txakur mota guztiei euskaraz eginda ere ez dute euskaraz erantzuten.\nKar, kar, kar. Neuk bota eta neuk barre!.


Durangoko Merinaldearen Amankomunazgoa - Amankomunazgoak adinekoen arreta bermatzeko dituen zerbitzuak egokitzen eta indartzen jarraitzen du\nAmankomunazgoak adinekoen arreta bermatzeko dituen zerbitzuak egokitzen eta indartzen jarraitzen du\nGizarte Zerbitzuak | COVID-19\nGaur egungo osasun-krisia hasi zenetik, Durangoko Merinaldearen Amankomunagoak neurri berriak hartu ditu adinekoen eta zaintzaileen arreta, ongizatea eta segurtasuna bermatzeko, Adinekoen Zerbitzuak eta Zaindu Zerbitzuak etengabeko jarraipena eginez.\nAmankomunazgoaren lehentasun nagusietako bat pandemiaren aurrean kolektibo ahulenetako baten beharrak gertutik jarraitu ahal izatea izan da, eta, horregatik, bi zerbitzuek hainbat neurri jarri dituzte martxan.\nApirilean zehar, adinekoen jarraipen telefonikoak eta etxean laguntzeko sistemak aktibo jarraitu du. Apirilean jarraipenerako eta laguntzarako 300 dei baino gehiago egin dira. Dei horien bidez, informazioa eta euskarria eman dira, hautemandako beharrei erantzun ahal izateko (ariketa fisikorako jarraibideak, elikadura-kontrola, laguntza), bai eta laguntza psikologikoa ere, eta zortzi kasutan esku-hartze espezifikoago baterako bideratu behar izan da.\nNagusien elkarteekin ere etengabeko harremana izan dugu, eta hainbat material interesgarri eman diegu.\nAdinekoen konfinamendu egoera errazagoa izan dadin, adinekoentzako laguntza-gida bat egin eta zabaldu da, nork bere burua zaintzeko jarraibideak, errutinak eta konfinamenduan jarraitu beharreko aholkuak ezartzeko.\nNagusilagun Programak bere jarduera urrutitik jarraitu du, egungo egoerara egokituz.\nHorretarako, Adinekoen Zerbitzuak "jardueren eskuliburu" bat prestatu eta banatu du programan parte hartzen dutenentzat, egunerokotasunari aurre egiteko, jarduera fisikoa egiteko eta estimulazio kognitiborako aholkuak emanez. 71 eskuliburu banatu dira etxeetara. Gida honekin programako partaide guztiek beren eguneroko jarduerarekin jarraitu ahal izan dute.


Larunbateko indarrarekin euskalduntzean «jauzi indartsu bat» egiteko prest da Euskara Aurrera | Euskal Herria | Naiz\n24 MAY. 2022 - 15:55h\nLarunbateko indarrarekin euskalduntzean «jauzi indartsu bat» egiteko prest da Euskara Aurrera\nLarunbatean milaka pertsona batu zituen manifestazioaren ondotik, Euskara Aurrera dinamikako antolatzaileek agertu dute Euskal Herriaren euskalduntzean «jauzi indartsu bat» egiteko «indarberrituta» daudela. Haien esanetan, «euskararen aldeko herri olatu» baten abiapuntua izan zen mobilizazioa.\nEuskara Aurrera dinamikak deituta pasa den larunbatean milaka lagun batu zituen manifestazioa Donostian. (Aritz LOIOLA | FOKU)\nLarunbatean euskararen alde Donostiako manifestazioan bat egin zuen milaka lagunekin nahiz dozenaka eragile sozial, sindikal eta politikoekin eskertuta eta mobilizazioan eman zen «urrats erraldoiarekin» pozik agertu dira Euskara Aurrera dinamikaren antolatzaileak.\nGipuzkoako hiriburua hartu zuen manifestazioak «euskalgintzan eta jendartean poza eta ilusioa» piztu zuela nabarmendu dute Gazte Euskaltzaleen Sareko Malen Frantsesenak eta Pantailak Euskaraz ekimeneko Alex Aginagaldek astearte honetan emandako prentsaurrekoan. «Gu ez gatoz inor ordezkatzera, guk gure arduraren partea gure egin eta lanean jarraituko dugu euskalduntzean urrats berriak egin daitezen», ohartarazi dute.\nHortaz, Euskal Herriaren euskalduntzean «jauzi indartsu bat» egiteko «indarberrituta» direla berretsi dute dinamikaren bultzatzaileek eta, zentzu horretan, euskalduntzean urrats berriak egin daitezen lanean jarraitzeko asmoa agertu dute.\nEuskararen alde «elkarlanean eta lankidetzan» borrokatu behar dela iritzita, dinamika honek «ilusioa berpiztu dion orori» udazkenean egingo dituzten deialdietan parte hartzeko gonbidapena luzatu diote, «egun bateko lorea izan ez dadin».\n«Azken asteetan behin baino gehiagotan esan dugu euskarak eta euskaldunok bizi dugun egoerarekin kezkatuta gaudela. Kezka blokeatzailea izan daiteke. Etsitzera daraman kezka. Guk dugun kezka, ordea, kezka sortzailea da. Egoeraren jakitun izan eta aurrera bultzatzera garamatzana», adierazi dute.\nHerri olatua eta hizkuntza politikak\nHorretarako, ordea, bi baldintza beharrezko seinalatu ditu Euskara Aurrerak. «Euskararen aldeko herri olatu» berri baterako bidea egin behar dela uste du, eta larunbateko mobilizazioa horretarako abiapuntua izan zela dio: «Bagarela eta bagoazela esateko lehen urratsa».\nBestetik, Frantsesenak eta Aginagaldek aldarrikatu dute euskararen biziberritzeak ezin duela izan «auzi partikularra» eta, beraz, hizkuntza politika berriak behar dira euskararen lurralde osoan. «Euskaraz bizi eta aritu ahal izateko baldintzak sortu behar dira», esan dute eta horrek «egiturazko neurriak» nahiz administrazio publikoen konpromisoa eskatzen dituela azpimarratu.\nHori dela eta, Euskal Herriko gobernuei galdegin diete «berandu baino lehen» euskalgintzarekin eta herritarrekin batera egungo erronka eta beharrei erantzungo dieten hizkuntza politiken inguruan eztabaidatu eta neurriak har ditzaten.


Euskal Estatuari bidea zabaltzen. Herritartasuna eta kultura : Norabidea\nEuskal Estatuari bidea zabaltzen. Herritartasuna eta kultura\nEgileak: Josu Amezaga, Mila Amurrio, Iker Iraola, Patxi Juaristi, Ane Larrinaga, iñaki Martinez de Luna, Txoli Mateos, Fito Rodriguez Bornaetxea, Julen Zabalo\nKulturaren auzia garrantzitsua da estatu-eraikuntzan, nazio-eraikuntzan den bezalaxe. Oro har, kulturak gizarte-kohesioa lortzeko eta, horrenbestez, identitate kolektibo partekatua osatzeko baliabideak eskaintzen dituela esan daiteke. Azken finean, kulturak birsortzeko eta bizirauteko bideak ematen dizkio bere burua halakotzat duen edozein gizarte-talderi. Ideia horretatik abiatuz gero, kulturari buruzko azterketa orok uzten dizkigu agerian kulturak boterearekin dituen loturak. Izan ere, kulturalki nahiz sozialki modu egokian birsortu nahi badu gizarte-talde batek, kultura-subiranotasun maila jakin baten jabe izan behar du gure aroan, alegia, baliabide sinboliko batzuk kudeatzeko, arautzeko, sortzeko eta babesteko ahalmena —boterea— izan behar du. Azken aldi honetan haren rola zalantzan dagoen arren, estatua dugu burujabetasun hori politikoki ahalbidetzen duen instituzioa. Eta, hain zuzen ere, birsortze sozialerako nahiz kulturalerako ezinbesteko erremintatzat jota, beretzat aldarrikatzen dute instituzio hori estaturik gabeko hainbat nazio-taldek.\nLiburukia deskargatu: Euskal Estatuari bidea zabaltzen. Herritartasuna eta kultura (pdf)\n« Euskal Estatuari bidea zabaltzen. Herrigintza eta erakundeak\nEuskal Estatuari bidea zabaltzen. Lurraldea eta sozioekonomia »


Vicomtech Zentroak bigarren postua lortu du 2020ko Albayzín Erronkan, entrenamendu datu gutxiago erabiliz\nZentroak bigarren postua lortu du, sistema irabazleak baino 5 aldiz datu gutxiagorekin entrenatutako hizketa aitortzeko sistema batekin. Hori mugarri teknologiko handia izan da taldearentzat\nVicomtech-eko Ahotsaren eta Lengoaia Naturalaren Prozesamendurako Teknologien taldeak bigarren postua lortu du 2020ko Albayzín erronkan, audioa testura transkribatzeko modalitatean.\nModalitate horretan estatuko eta nazioarteko 7 ikerketa-taldek parte hartu dute, eta Vicomtech Zentroak bigarren postua lortu du, sistema irabazleak baino 5 aldiz datu gutxiagorekin entrenatutako hizketa aitortzeko sistema batekin. Hori mugarri teknologiko handia izan da taldearentzat.\nAlbayzín erronka RTVEren telebistako edukien domeinu konplexuan gaztelaniazko transkripzio-sistema bat aplikatzea izan da, eta guztira programa mota desberdinetako 55 ordu ebaluatu dira. Vicomtech Zentroak erronkari aurre egiteko Deep Learningen tekniketan oinarritutako hizketa ezagutzeko punta-puntako teknologia aplikatu du, TRANSKIT bere aktibo teknologikoaren bidez.\nRTVEk eta Zaragozako Unibertsitateak hizkuntzaren teknologien, ikuspegi artifizialaren eta hizkuntza naturalaren prozesamenduaren esparruan ikerketa-taldeentzat eta enpresentzat antolatutako erronka teknologikoaren bigarren edizio hau bat dator IberSPEECH 2020 ekitaldiarekin. Ekitaldia Valladoliden izango da, martxoaren 24tik 26ra.\nBerdintasun arloan etengabeko hobekuntza gure konpromiso sozialaren parte da\nVicomtech alumni jaio da, pertsonak konektatzen jarraitzeko


Arazo larria da, zuhaitzen eginkizuna funtsezkoa baita planetarentzat: CO2 xurgatzen eta oxigenoa sortzen dute, airea garbituz. Gainera, substratuen emankortasuna ziurtatzen eta lurra uholdeen eraginetik babesten dute. Azkenik, zuhaitzen inguruan, habitat garrantzitsuak sortzen dira.\nBasoen ustiapena oso aspaldiko kontua da. Kontsumo-ondasunen lehengaiak eskuratzeko ustiatzen dituzte. Jardunbide horrek berez ez du zertan erasokorra izan, orekari eutsiz gero. Gaia egoki kudeatuz gero, moztutako zuhaitz masa berreskuratzeko aukera izango dugu.\nBasoek beste era bateko grina ere piztu ohi dute: nekazaritza- eta abeltzaintza-lurrez jabetzeko nahia, alegia. Bi ekonomia-jarduera horiek aberastasun-iturri dira, baina komunitate pobre batzuek basoetako lurretan gauzatzen dituzte, biodibertsitatea galtzeko arriskuaz jabetu gabe. Bestalde, herrialde aberatsek, kontsumitzaile handiak izanik, gero eta egur gehiago eskatzen dute, eta industriek negozio-aukera bikaina dela ikusi dute.\nDeforestazioaren ondorioz, uholdeak eta lur-jausiak sortzen dira, biodibertsitatea galdu eta berotegi-efektua areagotu egiten da.\nLaburbil eta aipa itzazu desertizazioaren iturburuak.\nBururatzen al zaizu inolako konponbiderik? Azal ezazu labur-labur konponbide bat eta eman arrazoiak.


Seven Sisters (Unibertsitateak) - Wikipedia, entziklopedia askea.\nSeven Sisters (Unibertsitateak)\nSeven Sisters edo "Zazpi Eskola Ahizpak" Ameriketako Estatu Batuetako emakumeei bakarrik zuzendutako lehenengo zazpi unibertsitateak dira. Unibertsitate hauek oso elitistak ziren, XIX. mendean sortu ziren, 1837tik 1889ra, Massachusettsen, lau, New Yorken, bi, eta Pensilvanian, bat.\nGaur egun horietako bost bakarrik dira emakumeentzat. Bat, Vassar College, mistoa bihurtu da eta beste bat, Radcliffe College, se integró en Harvard Actualmente solamente cinco de las siete existen todavía como universidades femeninas, ya que una, Radcliffe, Harvard Unibertsitatearekin lotu da.\nBryn Mawr College'\nMount Holyoke College (Mount Holyoke Female Seminary) 1837. urtean\nVassar College (1862)\n(Ingelesez) The Historic Seven Sisters —Barnard College\n(Ingelesez) The Seven Sisters —Mount Holyoke College\nMultimedia: Seven Sister Colleges\nAzken aldaketa 13 abendua 2019(e)an, 16:09(e)tan


IHP - Cervantes\nIrakats-ikaste prozesuaren erdian ikaslea kokatu nahi dugu. Horretarako ikastetxearen propioak diren baloreetan (parte hartzailea, kooperatiboa, motibatzailea eta berriztatzailea) oinarritzen den metodologia bultzatu nahi dugu. Ikaslearen garapena errazteko tekonologia berriak eta baliabide didaktiko jotzen dugularik. Helburu hau lortzeko honako lerro hauek bultzatuko ditugu:\nIkasle guzti-guztiek euren ahalmenak gara ditzaten, ahalik eta gehien, norbanakoaren beharrak, ezaugarriak, kezkak eta abar kontuan hartuko ditugu. Ikasleon inguru hurbilarekiko ikuspegi inklusiboaz arituko gara hezkuntza praktika egokiak eta pertsonalizatuak izateko eskubidea dutelako.\nElkarbizitza positiboaren sustapena\nGiza Eskubideak oinarri dituen elkarbizitza positiboa defendatzen dugu, errespetua, tolerantzia, elkartasuna … bezalako baloreak garatuz. Orientazio kohezitzaile batetik edozein genero diskriminazioa ekidin eta norberaren eta besteen sexualitatea onartzea dugu helburu.\nGatazkei dagokienaz konponbide baketsua errazteko teknika desberdinetan formazioa eskainiko diegu gure ikasleei.\nIkaste prozesuaren benetako protagonista ikasleak izango dira\nDinamika kooperatiboak, lantaldeak eratu, berdinen arteko elkarlana erraztu eta baliabide digitalek eskaintzen dizkiguten aukerez baliatuz ikasleen paper aktiboa bultzatzen dituzten metodologiak garatzen ditugu. Ikasleon jakin-mina sustatzea dugu helburu, hau baita ikastearen eragile nagusiena.\nHizkuntz komunikazioaren konpetentzia bereziki bultzatuko dugu\nGuztien artean, zeharrena den konpetentzia hau ikaste-irakaste prozesuaren oinarria da. Hori dela eta ikuspegi komunikatiboa izango da arlor honetan gure ardatz nagusia, Erkidego Autonomoaren bi hizkuntz ofizialen erabileran ikasleak konpetenteak izan daitezen, eta aldi berean ingelesez komunikatzeko ezagutza nahikoa lor dezaten.\nNorbanakoaren garapen integrala helburua dugu\nGure ikasleen garapen integrala bultzatu nahi dugu. Horretarako alderdi kognitiboez gain alderdi sozialak, jarrerazkoak eta pertsonalak kontuan hartuko ditugu. Izaten, pentsatzen … erakutsi\nHorretarako hezkuntza komunitate osoaren partaidetza behar dugu\nUme bat heztea komunitate osoaren lana da. Ikastetxean anitza nahi dugu izan, parte hartzailea, hezkuntza komunitatearen sektore guztiak kontuan hartzen dituena. Beraz, gure ikasleriaren ongizateaz arduratzen diren eragile eta entitateekin harreman estuak izan nahi ditugu (Osakidetza, gizarte zerbitzuak,..)


Euskara ez da merezimendu izango Nafarroako eremu ez-euskaldunean | Gizartea | Berria\nEremu mistoan lanpostu jakin batzuetan soilik izango da meritu euskara\nNafarroako administrazio publikoko deialdietan euskara baztertzearen aurka zeladoreek egindako protesta bat, iazko urtarrilean, Iruñean. Iñigo Uriz / Foku Tamaina handiagoan ikusi\nNafarroako Gobernua gaur zen aurkeztekoa sindikatuei Euskararen Foru Dekretua, Nafarroako Funtzio Publikoko Mahai Orokorrean. PSNk aurreratua zuen foru dekretuak euskara ez duela meritutzat hartuko eremu ez-euskaldunean, eta hala baieztatu du berriki Euskalerria irratiak, foru dekretuaren zirriborroa eskuratu ondoren.\nGobernuak moldatu egin ditu egun indarrean dagoen 215/1985 foru dekretuko 9. eta 15. artikuluak, eta, horrez gain, bigarren xedapen gehigarri bat gehitu du. Euskararen Legearen araberako zonifikazioaren arabera, euskara eremu bakoitzean nola baloratuko den zehazten dute puntu horiek. Bada, eremu ez-euskaldunean, euskara jakiteak ez du eraginik izango puntuazioan, eta eremu mistoan, berriz, lanpostu batzuetan soilik hartuko da aintzat.\nEremu mistoan, euskara jakiteagatik gehienez ere 2,76 puntu eskuratu ahalko dira lekualdaketetarako lehiaketetan, Euskalerria irratiak aurreratu duenez, eta unitate organikoetako burutzak edo zuzendaritzak betetzeko lehiaketetan, 6,9 puntu eskuratu ahal izango dira gehienez. Eremu euskaldunean, berriz, gehienez 4,6 puntu lortu ahalko dira lehen kasuan, eta gehienez 11,5 bigarrenean.\nEuskara ez bezala, frantsesa, ingelesa eta alemana menperatzea merezimendutzat hartuko da Nafarroa osoan. Nafarroako Euskararen Dekretua aspaldi da polemika iturri. Gobernuak 2017an onartu zuen, baina epaileek baliogabetu egin zituzten zenbait puntu: besteak beste, administrazioari loturiko lan deialdietan euskara meritu gisa hartzea arautzen duena. Indargabetze horren ondorioz, Nafarroako eremu mistoan eta ez-euskaldunean egiten diren lan deialdietan euskara ez da balioesten.\nGobernuko alderdien artean desadostasun agerikoak sortu ditu dekretuak. Hala adierazi dio aste honetan bertan Ana Ollo Nafarroako Gobernuko Herritarrekiko Harremanetako kontseilariak BERRIAri: «Oraingoz, baina, ez dago adostasunik: arau hau daukagu, eta horrekin lan egin beharko dugu».\nProzedurak agintzen duenez, ondoko hamabost egunetan sindikatuek aukera izanen dute dokumentuari alegazioak jartzeko. Euskalgintzaren Kontseiluak iragarri du agerraldia egingo duela astelehenean, Hizkuntza Eskubidearen Behatokiarekin batera, dekretuaren zirriborroari buruzko «urgentziazko balorazioa» egiteko.


“Komikiaren ukitu futuristak Euskaltzaindiari buruzko aurreiritziak gainditzen lagunduko du” - Deia\nJuan Luis Zabala ‘Euskaltzaindia, euskararen 100 urteko laguna’ komikiaren gidoia egin du\n“Komikiaren ukitu futuristak Euskaltzaindiari buruzko aurreiritziak gainditzen lagunduko du”\nJuan Luis Zabala idazle eta kazetariak ‘Euskaltzaindia, euskararen 100 urteko laguna’ komikiaren gidoia egin du, igandean egunkariarekin batera zabalduko dena\nane lópezen elkarrizketa 09.02.2020 | 17:20\nJuan Luis Zabala José Mari Martínezen argazkia\nLortu zure liburua igande honetan, urriak 6, Deiarekin batera\nBilbo - Kazetari eta idazlea, orain komikigile bihurtu da Juan Luis Zabala (Azkoitia, 1963), Euskararen Akademiaren mendeurrena ospatzen denean, Amaia Ballesteros irudigilearekin elkarlanean aritu baita gipuzkoarra. Hala, Akademiaren historia kontatzen duen komikia ondu dute biek. Idazleak berak aitortzen duenez, helburua Euskaltzaindiaren historia modu entretenigarrian kontatzea izan da komikia hasi zuenetik; horretarako "irakurle gehienengana iristeko moduko kontaketa bat egin dut".\nNola hartu zenuen proiektu honen enkargua?\n-Harriduraz eta ilusioz. Eta beldur pixka batez ere bai, ez baita erraza hain garrantzi handiko erakunde baten historia modu entretenigarrian kontatzea. Zaila da hori denen gustua asez egitea.\nEuskaltzaindiaren historia liburu batean bilduta dago jadanik, baina komiki batean hainbeste informazio biltzea nolakoa izan da?\n-Lan handia izan da, eta zalantza asko izan ditut bidean, baina Euskaltzaindiaren laguntza izan dut, Andres Urrutia euskaltzainburuarena eta Erramun Osa idazkariordearena batik bat.\nZein izan da zailtasun handiena?\n-Gertaera eszenifikatuak eta biziak bilatzea edo irudikatzea, kontaketa guztia ez izateko datu historikoen eta Euskaltzaindiak egindako lanen pilaketa lehor bat. Horretarako, batzuetan lekukotasun dokumentatuetan oinarritu naiz, beste batzuetan lizen-tzia batzuk hartu ditut, "Se non è vero è ben trovato" esaldian babestuta ("Egia ez bada, ondo ekarria dago").\nHorrelako lanik egina zenuen noizbait?\n-Ez, komikigintzan ez naiz aritu orain artean, baina beti izan dut fikziorako gidoigintza lantzeko gogoa.\nHainbatetan azpimarratu duzu Euskaltzaindiaren historia modu entretenigarrian kontatu nahi zenuela. Hori izan da helburu nagusia enkargua hartu zenuenetik?\n-Bai, ahalik eta irakurle gehienengana iristeko moduko kontaketa bat egitea, Euskaltzaindiaz asko jakin gabe ere interesa izan dezaketen irakurleentzat.\nEta lortu duzula esango zenuke?\n-Hori orain ikusi eta baloratu beharko da. Kirolariek esaten duten bezala, nik barruan neukana eman dut egindako ahaleginean, taldekideak ere oso ondo lagundu didate, Amaia Ballesteros gidoiaren ko-egileak eta irudigileak batez ere, eta horrenbestez egindakoarekin gustura geratu naiz.\nAkademiaren irudi zaharkitua aldatu nahi zenuela esan duzu ere. Helburu horri dagokiola, lortu duzuela uste duzu? Eta zer prozesu abiatu duzu hori lortzeko?\n-Batetik, historiako pasarte garrantzitsuenekin batera narratiba aldetik erakargarrienak izan daitezkeenak sartzen saiatu naiz. Bestetik, horretan laguntza handia da Amaia Ballesterosek egiten duen kolorearen erabilera. Kolorez jan- tzi du argazkien bidez ezagututa zuri-beltzekoa iruditzen zaigun Euskaltzaindiaren lehen urteetako historia.\nZergatik erabili duzu zyborg bat Akademiaren historia konta- tzeko?\n-Zyborga baino, androidea da. Zyborgak tresna robotikoz hornitutako gizakiak dira; androideak, berriz, gizaki itxurako robotak. Zien- tzia fikziorako zaletasuna piztu zait azken urteetan, eta pentsatu nuen Euskaltzaindiaren istorioari ukitu futurista emateak lagunduko zuela Akademiari buruz dauden aurreiri-tziak gainditzen.\nBeste gidoirik egin duzu noizbait?\n-Antzerki baterako testua idatzi nuen behin, aspaldi, eta taulara ere iritsi, oso modu apalean izan bazen ere. Film luze baterako gidoi bat ere idatzi nuen aspaldi, inork eskatu gabe, argitaratu ere bai... Baina inork ez zuen filmatu, jakina.\nZuk zeuk ezagutzen ez zenituen datuak ezagutu dituzu?\n-Bai, jakina. Asko. Resurreccion Maria Azkue ezagutzen nuen lehendik, baina lan hau egitean harritu egin naiz. Lehen baino mirespen handiagoa diot orain, bere alde ilunak ere badituen arren. Horietako batzuk ere ageri dira komikian.\nNahiz eta nobelagintzan ibilia zaren, komigintzan lehenengo esperientzia izan da hau... proiektu honek ateak ireki dizkizu etorkizunean lan honetan murgildu ahal izateko?\n-Ni prest nago komikigintzarako nahiz zinemarako gidoiak egiteko, baina ez da erraza horretarako aukerak izatea.\nGazteentzat bideratutako produktua dela esango zenuke, edo guztiontzat interesgarria suertatu daitekeena?\n-Ez da beren-beregi gazteentzat bideratua, adin guztietako irakurleentzakoa da. Baina uste dut izan daitekeela ikastetxeetan erabilgarri.\nZer iruditzen zaizu Euskaltzaindiaren historia kontatzeko komikia bezalako herraminta bat erabiltzea?\n-Oso egokia. Berez, komikiak, literatura idatziak bezala, edozer gauza kontatzeko eta azaltzeko balio du, eta oso erakargarria izan daiteke ondo lantzen denean.\nEtorkizunari dagokiola, zertan ari zara lanean?\n-Une honetan, itzultzaile, kazetari eta idazle profesional autonomoa naiz, hiru zereginak diru gehien ematen didanetik gutxien ematen didanerako hurrenkeran jarrita. Lan askoko boladak izan ditut, baina azkenaldian, aldiz, lan gutxi daukat... Horrela ibili ohi gara autonomoak. Hollywoodeko aktore handiak bezala, baina beste maila ekonomiko batean, jakina.


Home » Sin categoría » FEVASek eskola eremuko konfidentzialtasun eskubideari buruzko Jardunaldia antolatu du\n2017 ekaina 9, ostirala 2017 azaroa 7, asteartea\np>FEVASeko presidenteak, konfidentzialtasuna eskubidea dela esan zuen.\nJardunaldian mahai bat antolatu zen adituekin.\nHezkuntzako eta etikako adituak eta abokatuak ziren,\neta konfidentzialtasuna zergatik den garrantzitsua azaldu zuten.\nBeste mahai batean ama bat, gazte bat eta profesional bat egon ziren.\nEurentzat konfidentzialtasuna zer den eta\nkonfiantza eta denen lankidetza garrantzitsua dela azaldu zuten.\nHaurrei zintzo, zuzen, izaten erakutsi behar zaiela ere esan zuten.\nFEVASeko zuzendariak itxi zuen Jardunaldia.\nEskerrak eman zizkien bertara joandakoei\neta inklusioan aurrera egin behar dela esan zuen.\nFEVASek, adimen urritasuna duten pertsonak, senideak, adituak etaprofesionalak elkartu zituen atzo Bilboko Itsasadar Museoan, “Konfidentzialtasuna eskola eremuan.Ikasleen funtsezko eskubide bati buruzko gogoetarako orientabideak” gida aurkezteko eta eskolako testuinguruan pribatutasuna zaintzeko beharrean sakontzeko xedez.\nJardunaldiaren irekieran, Hugo Baroja Federazioko presidenteak azpimarratu zuenez, “konfidentzialtasuna ez da bigarren mailako kontua, adimen edo garapen urritasuna duten ikasleak direnean, batez ere, urritasuna duten pertsonen eskubideei buruzko NBEren Konbentzioan jasotako eskubidea baizik”. Juan Carlos Andueza ONCEren Euskadiko lurralde ordezkariak, bere aldetik, urritasuna duten pertsonek hezkuntzara sartzeko oraindik dituzten desabantailak gogorarazi zituen.\nOndoren mahai-inguru bat egin zen. Bertan, Eguzkiñe Etxabe APNABIko eta FEVAS Plena inclusión Euskadiko Hezkuntza Saileko arduradunak, Xabier Etxeberria Deustuko Unibertsitateko etika katedradun emerituak, Rafael Armesto Plena inclusióneko jurista sareko kideak, eta María Villarino datuen babesean espezialistak hartu zuten parte. Bakoitzaren ezagutzaren eremutik, konfidentzialtasunak eskolan duen garrantzia aztertu zuten. Etxeberriaren iritziz, horrek zerikusi zuzena du pertsonen duintasunaren errespetuarekin.\nAditu talde horren ondoren, “Konfidentzialtasunaren inguruko Elkarrizketak” izeneko mahai-ingurua egin zen. Partaideak hauek izan ziren: Azlan Zentro Okupazionaleko Álvaro Fernández, ikasle gisa duen iritzia aurkeztuz; Begoña Álvarez, ama; eta Berritzegune Nagusiko Lorea Aretxaga. Ikuspegi hurbilagokoa, lehen pertsonan emandakoa, aurkeztu zuten, euren iritziz konfidentzialtasuna zer den azalduz, mugei, hezkuntzan inplikatuta daudenen artean ezarri beharko litzatekeen lankidetza eta konfiantza giroari, balioei… buruz hitz eginez. Horrela, Aretxagak oso oinarrizko zerbait azpimarratu zuen, zintzotasuna, zuzentasuna, ikasleei ezinbestean irakatsi beharreko balioa.\nJardunaldiari amaiera emateko Valeria García-Landartek, Federazioko Zuzendariak, hartu zuen parte. Partaide guztiei eskerrak eman eta inklusioan aurrera jarraitu beharra azpimarratu zuen.\n← Plena inclusiónek “Denok Denok Gara” Kanpaina jarriko du martxan\nElkarrizketa Pastora Mompeáni, adimen urritasuna duten pertsonen doluan adituari →\n2017 abendua 18, astelehena 2018 urtarrila 24, asteazkena\nJoan den abenduaren 15ean, EDEKAk, Urritasuna duten Pertsonen Euskal Koordinakundeak,“Emakumea eta urritasuna: eskubide eta aukera berdintasuna” [gehiago…]\n2017 abendua 4, astelehena 2018 urtarrila 24, asteazkena\nFEVAS Plena inclusión Euskadi Irakurketa Erraza Bildumako 4. zenbakia dugu gida hau,eta gizartean parte hartzeko duten eskubideari buruz kontzientziatu nahi ditu [gehiago…]\n2017 abendua 1, ostirala 2018 urtarrila 24, asteazkena\nAtzo, azaroak 30, Bilboko Euskalduna Jauregian egindako jardunaldian,90 pertsona bildu zituen FEVASek irisgarritasun kolektiboaaldarrikatzeko eta hari buruz gogoeta egiteko, Desgaitasuna duten PertsonenEskubideei buruz NBEren Konbentzioan aitortutako eskubidea [gehiago…]\nAtzo, azaroak 30, Bilboko Euskalduna Jauregian egindako jardunaldian,90 pertsona bildu zituen FEVASek irisgarritasun kolektiboaaldarrikatzeko eta hari buruz gogoeta egiteko, Desgaitasuna duten PertsonenEskubideei buruz NBEren Konbentzioan aitortutako eskubidea Irakurri gehiago


Albisteak - Ningbo Ruidafeng Electric Co., Ltd.\nPozik gaude zure lanaren emaitzekin, enpresako berriekin eta zure garaiko garapenak eta langileen izendapen eta kargugabetzeko baldintzak ematen dizkizugu.\nAluminiozko aleazioko erreminten maletategiaren sarrera laburra\nDiseinu arrazoizkoaren egitura, lanbide profesional zorrotza, karga-ahalmen handia, iraunkortasuna eta edertasuna direla eta, aluminiozko aleazioko tresnen kaxak asko erabiltzen dira ontzietan eta beste industria batzuetan.\nAluminiozko itxitura kutxen konposizioari buruzko sarrera\nAluminiozko itxitura-kaxa aluminiozko aleazioko materialari erreferentzia egiten zaio, egitura, ABS, dentsitate-taula (zuntz ertaineko taula), kontratxapatua (geruza anitzeko taula), etab. Panela gisa, osagarri gisa te, ahokadura, heldulekua, sarraila, etab. .\nNola mantendu barazkiak distantzia luzeko garraioan?\nBarazkien kontserbazioa arazo handia da barazki banaketan, batez ere distantzia luzeko garraiatzeko prozesuan, kontserbazio lana ondo egiten ez denean, barazkiak itxura ona ez dutenak eta barazkiak ustelak eta jangarriak ez direnean.\nTresnaren maleta erabiltzerakoan neurriak\nErreminta zorroa biltegiratzeko erosoa izateaz gain, errazago kudeatu eta eramatea ere bada, baina erreminta zorroa erabiltzerakoan zenbait neurri ditugu.\nLeherketarik gabeko kutxaren produktuaren ezaugarriak\nLeherketen aurkako kutxen azpisailen izen asko daude. Orokorrean, leherketen aurkako potentzia banatzeko kutxak, leherketen aurkako kontrol kutxak, leherketen aurkako potentzia banatzeko armairuak, leherketen aurkako aluminiozko kaxa eta abar leherketen aurkako kutxak deitu daitezke. Fabrikatzaileek......\nNola da iragazgaitza den elkargune kutxa iragazgaitza?\nJuntura iragazgaitza koadroak ekoizpen materialaren eta bere diseinu egituraren iragazgaitza efektua antzematen du.


Euskarabidea-Euskararen Nafar Institutua erakunde autonomoaren estatutuak abuztuaren 28ko 130/2015 Foru Dekretuak onetsi zituen. Haren III. titulua Euskararen Nafar Kontseiluaren osaera, antolaketa eta funtzionamenduari buruzkoa da (kontseilu hori parte-hartze organoa da eta Nafarroako Gobernuari aholkuak emanen dizkio euskararen plangintzaren eta sustapenaren arloetan).\nNafarroako Gobernuak gardena izan nahi du informazioarekin, eta herritarren lankidetzaren alde egiten du politika publikoen diseinuan, inplementazioan eta ebaluazioan, administratzeko modua irekiagoa izateko, parte-hartzea handitzeko eta sektoreen eta taldeen behar eta problemetara hurbiltzeko. Horretarako, bidezkoa da Euskararen Nafar Kontseiluaren osaera eta eginkizunak zabaltzea.\nHartara, gizartearen parte-hartzea handiagoa izan dadin, kontseiluko kideen kopurua handitu da. Bost Nafarroako Parlamentuak proposatuko ditu, bat Nafarroako Gazteriaren Kontseiluak, bost beren estatutuetan euskara sustatzea helburu modura duten kultura elkarteek edo gizarte ekimeneko entitateek, eta, hiru euskararen eta euskal kulturaren eremuan izen ona duten pertsonek.\nNafarroako Foru Komunitateko Administrazioari buruzko abenduaren 3ko 15/2004 Foru Legearen 106 artikuluak xedatzen du erakunde publikoen estatutuak Nafarroako Gobernuaren dekretu bidez aldatuko direla, erakundea atxikita duen departamentuak proposaturik.\nHorrenbestez, Herritarrekiko eta Erakundeekiko Harremanetako kontseilariak proposaturik, eta Nafarroako Gobernuak 2017ko irailaren 6an egindako bilkuran harturiko Erabakiarekin bat,\nArtikulu bakarra.–Estatutuak aldatzea.\nAbuztuaren 28ko 130/2015 Foru Dekretuaren bidez onetsi ziren Euskararen Nafar Institutua-Euskarabidea erakunde autonomoaren estatutuak. Estatutu horietako III. tituluko 24., 25., 26., 27., 28. eta 29. artikuluak aldatu eta honela idatzita gelditu dira:\n24. artikulua. Izaera eta atxikipena.\n1. Euskararen Nafar Kontseilua Euskarabidea-Euskararen Nafar Institutuaren parte-hartze organoa da eta, euskararen plangintzan eta sustapenean, Nafarroako Gobernuaren organo aholku-emailea da.\n2. Euskararen Nafar Kontseilua Nafarroako Foru Komunitateko Administrazioan hizkuntza politika arloan eskudun den departamentuari atxikiko zaio, eta horrek emanen dizkio jarduteko behar dituen aholkularitza eta bitartekoak.\n25. artikulua. Euskararen Nafar Kontseiluaren eginkizunak.\nEuskararen Nafar Kontseiluaren eginkizunak honako hauek dira:\na) Hizkuntza normalizazioaren arlokoak diren izaera orokorreko xedapenen proiektuei eta arlo horretako plan orokorrei buruzko irizpen ez-lotesleak ematea.\nb) Euskararen Plan Estrategikoaren garapenaren eta betetze mailaren gaineko informazioa hartzea.\nc) Euskararen erabileraren eta sustapenaren gainean proposamenak eta iradokizunak egitea.\nd) Arloan eskudun diren administrazioetako edozeinek eskatzen dizkion hizkuntza plangintza eta normalizazio arloko txosten eta kontsulta guztiak egin eta erantzutea.\ne) Lan batzordeek egindako balizko txostenetako proposamenak aztertzea eta, halakorik bada, onestea.\nf) Kontseiluak egindako jardueren urteko memoria onetsi eta Nafarroako Gobernuari bidaltzea.\ng) Indarrean dauden xedapenek berariaz esleitutako gainerako eginkizunak.\n26. artikulua. Osaera, izendapena eta kargua uzteko arrazoiak.\n1. Euskararen Nafar Kontseiluak burua, buruordea eta kideak izanen ditu.\n2. Kontseiluburua: hizkuntza politikaren arloan eskumena duen departamentuko kontseilaria.\n3. Kontseiluburuordea: Euskarabidea-Euskararen Nafar Institutuko zuzendari kudeatzailea.\n4. Kontseiluko kideak honako hauek izanen dira:\n–Euskararen Sustapenaren eta Plangintzaren Zerbitzuko zuzendaria.\n–Komunikazioko eta Erakundeekiko Harremanetako zuzendari nagusia.\n–Kontseiluburuak izendaturiko zuzendari nagusi bat, esparru hauetako batekoa: hezkuntza, toki administrazioa, lehendakaritza eta gobernu irekia, edo funtzio publikoa.\n–Nafarroako Parlamentuak proposatutako bost kide.\n–Erakunde eta entitate hauetako bakoitzeko ordezkari bat, nork berea:\nNafarroako Unibertsitate Publikoa,\nNafarroako Udal eta Kontzejuen Federazioa,\nNafarroako Gazteriaren Kontseilua,\nNafarroako Ikastolen Elkartea,\nNafarroako Kazetarien Elkargoa.\n–Beren estatutuetan euskara sustatzea helburu modura duten kultura elkarteek edo gizarte ekimeneko entitateek proposatutako zazpi kide.\n–Euskararen eta euskal kulturaren eremuan izen ona duten pertsonen artetik izendatutako hamar kide.\n5. Euskararen Nafar Kontseiluko idazkaria Euskararen Sustapenaren eta Plangintzaren Zerbitzuko zuzendaria izanen da.\n6. Kontseiluko kideak Nafarroako Gobernuaren erabakiaren bidez izendatuko dira, ordezkatzen dituzten entitateek edo erakundeek proposatu ondoan. Kide horiek izendatzeko emakumezkoen eta gizonezkoen presentzia orekatuaren printzipioa kontuan hartuko da, arrazoi oinarritu eta objektiboek eragozten ez badute behintzat.\nLau urteko agintaldia izanen dute kideek, eta hura iraupen bereko epetan berritzen ahal da. Kargualdia bukatzeagatik ez beste edozein arrazoirengatik uzten bada kargua, ordezten duen kidearen kargualdia bukatu arte arituko da titular berria.\nOrobat, honako kasuotan utzi beharko dute kargua kideek:\n–Heriotza edo ebazpen judizial irmo baten bidez deklaratutako desgaikuntza.\n–Lanbidean edo politikan aritzeko desgaikuntza ekarri duen zigorra jasotzea epai irmo baten bidez.\nHautatua izateko epea bukatuz gero, kideek beren eginkizunetan jarraituko dute kide berriak karguaz jabetzen diren arte.\nKargu hutsak betetzeko, izendapenak egiteko adierazitako prozedura berbera erabiliko da.\n27. artikulua. Ordezkotzak.\n1. Kontseiluburua ez dagoenean, kontseiluburuordeak ordeztuko du.\n2. Idazkaria ez dagoenean, Zuzenbideko lizentziadun batek ordeztuko du, hizkuntza politikaren arloan eskudun den departamentuan aritzen bada titulazio hori eskatzen duen lanpostu batean.\n3. Kide bakoitzeko, titular bat eta ordezko bat izendatu beharko dira. Kargua hutsik dagoenean edo titularra kanpoan edo eri dagoenean arituko da ordezkoa.\n28. artikulua. Antolaketa eta funtzionamendua.\n1. Euskararen Nafar Kontseiluak foru dekretu honen xedapenen arabera onetsiko du bere barne araubidearen erregelamendua.\n2. Euskararen Nafar Kontseiluak sei hilean behin eginen du osoko bilkura arrunta, eta osoko bilkura berezia, berriz, kontseiluburuak hala erabakitzen duenean bere ekimenez edo hala eskatzen duenean kideen heren batek, gutxienez.\n3. Euskararen Nafar Kontseilua balioz era dadin, beharrezkoa izanen da beti kontseiluburua eta idazkaria bertan egotea, edo haiek ordezten dituztenak. Lehenbiziko deialdiak balioa izateko, kide gehienek egon behar dute, eta, bigarren deialdian berriz, kideen herenek gutxienez.\n4. Kontseiluak bertaratzen diren kideen gehiengoaren bidez hartuko ditu erabakiak, eta erabakitako txostenen eta irizpenen arrazoiak emanen dira. Boto partikularrak erants daitezke, gehiengoz hartutako erabakiaren kontrakoak badira.\nBerdinketarik egonez gero, kontseiluburuaren kalitateko botoak erabakiko du.\n5. Akta eginen da bilkura bakoitzean, non hartutako erabakiak jasoko baitira.\n6. Kontseiluko edozein kidek proposatuta eta Kontseiluak onetsi ondoan, lantaldeak era daitezke gai zehatz batzuetarako. Kontseiluaren erabakiaren bidez zehaztuko dira haien osaera, funtzionamendua eta helburua. Kontseiluari aldian-aldian emanen zaio haien lanen, ondorioen eta agirien berri. Kontseilutik kanpoko pertsonak onar daitezke osaeran, baina halakoak ez dira lantaldeko kideen erdia baino gehiago izanen.\n7. Kontseiluburuak eginkizun hauek izanen ditu:\na) Euskararen Nafar Kontseiluaren ordezkari izatea.\nb) Bilkuren deialdia hitzartzea eta gai-zerrenda finkatzea. Horretarako, Kontseilua osatzen dutenen eskaerak hartuko ditu kontuan, behar bezain goiz egiten badira.\nc) Bilkuretan buru aritzea, eztabaidak gidatzea eta horiek etetea arrazoi justifikatuengatik, eta bere botoarekin desegitea sortzen diren berdinketak, erabakiak hartzeko orduan.\nd) Organoak hartzen dituen erabakien aktak eta ziurtagiriak ikus-onestea.\ne) Adituak edo interesdunak gonbidatzea bilkuretan parte hartzera.\nf) Kontseiluburua izateagatik berezko dituen beste eginkizunak betetzea, edo indarreko araudiak esleitzen dizkionak.\n8. Kontseiluburuordeak eginkizun hauek izanen ditu:\na) Kontseiluburua ordezkatzea, kargua hutsik dagoenean, hura eri edo kanpoan dagoenean, edo beste arrazoi justifikatu batzuetan.\nb) Kontseiluak kudeaketa, antolaketa eta funtzionamendu ona izan ditzan, kontseiluburuak edo Kontseiluaren Osoko Bilkurak esleitzen dizkion eginkizunak betetzea.\n9. Idazkariak eginkizun hauek izanen ditu:\na) Bilkuretarako deia egitea, kontseiluburuak hala aginduta, eta Kontseiluko kideentzako zitazioak egitea.\nb) Kontseiluko kideen komunikazio egintzak jasotzea, hau da, jakinarazpenak, datu-eskaerak, zuzenketak edo haren ezagutza behar duten bestelako idazki guztiak.\nc) Gaiak ebazteko bidea prestatzea, bilkuren aktak egin eta baimentzea, eta onetsitako erabakien, irizpenen eta kontsulten ziurtagiriak egitea.\nd) Lan batzordeen eginkizunak koordinatzea.\ne) Kontseiluak egindako jardueren urteko memoria onestea.\nf) Kontseiluaren dokumentazioa zaintzea.\ng) Idazkaria izateagatik berezko dituen beste eginkizunak betetzea, edo indarreko araudiak esleitzen dizkionak.\nKontseiluko bilkuretan, idazkariari hizkuntza politikaren arloan eskumena duen departamentuko funtzionario batek lagun diezaioke.\n10. Jorratu edo aztertu beharreko gaien arabera, edozein kidek eska diezaioke kontseiluburuari adituek edo interesdunek parte har dezaten. Horiek hizpidea izanen dute, baina botorik ez.\n29. artikulua. Gardentasuna eta gizarteari irekitzea.\nEuskarabidea-Euskararen Nafar Institutuak Gobernu Irekiaren Atarian edo xede horretarako sortzen diren beste plataforma batzuetan argitaratuko ditu Euskararen Nafar Kontseiluaren osaera, aplikazio araudia, gai zerrendak, aktak, irizpenak, azterlanak, txostenak eta urteko memoriak.”\nIndarrik gabe uzten dira foru dekretu honetan xedatutakoari aurka egiten dioten maila bereko edo txikiagoko xedapen guztiak.\nAzken xedapenetan lehena.–Indarra hartzea.\nIruñean, 2017ko irailaren 6an.–Nafarroako Gobernuko lehendakaria, Uxue Barkos Berruezo.–Herritarrekiko eta Erakundeekiko Harremanetako kontseilaria, Ana Ollo Hualde.\nIragarkiaren kodea: F1710448


Berriak – 120 orrialdea – Putzuzulo Gaztetxea – Zarauzko ametsen fabrika\nAupa gente!! Larunbat honetarako bertso bazkarirako euskal herriko txapelketan jardun diren bi bertsolari ospetsu: inigo izagirre (itziar) eta miren artetxe (hendaia). beraz saio dotorea zihurtaturik…\nGaixo egoteak zerbait probetxuzkoa egiteko beta utzi dit 😉 Arazo teknikoak gaindituta, oraingoan bai, gauero emititzen saiatuko gara. Ordutegi aldaketak web orrian bertan jarriko ditugu,…\nAste beteko interneteko estatistikak\n2005-11-08Xakela Gaztetxe Asanblada3 Comments\nIepa!! Datu hauekin ni oso gustoa nao, ta zuek jakitiare gaxki etorriko eztalakuan nao 😉 Irailak 1-7 (22.00ak arte) bitarteko estatistikak: Webgune nagusiyak 9790 bixita…\nMus txapelketa aparta!\n2005-11-06Xakela Gaztetxe Asanblada2 Comments\n40 bikotek parte hartu dute Gaztetxeko I. mus txapelketan. Igandeari aurre eginez, gaur dugu astebete Gaztetxean eta hau ospatzeko brindisa egin dugu. Topa eginez beste…\nArgazki galeria berriak!\n2005-11-06Xakela Gaztetxe Asanblada0 Comments\nIkaragarria, egundokoa… ez dugu hitzik astebete honetan gertatu den guztia deskribatzeko. Oilo ipurdia jartzen da pentsatzearekin bakarrik. Zarauzko gazteon indar eta ilusioz noraino iritsi gaitezkeen…